9.  การจัดการ

-   โครงสร้างธนาคาร

โครงสร้างองค์กร ณ 31 ธันวาคม 2548

[]

-   โครงสร้างการจัดการของธนาคาร

 ประกอบด้วยคณะกรรมการธนาคารและคณะกรรมการชุดย่อย ซึ่งแต่งตั้งโดยคณะกรรมการธนาคาร 4 คณะ เพื่อทำหน้าที่กำกับดูแลการดำเนินงานด้านต่างๆ และกลั่นกรองงานให้คณะกรรมการธนาคารในการปฏิบัติหน้าที่ให้มีประสิทธิภาพยิ่งขึ้น ได้แก่ คณะกรรมการบริหาร คณะกรรมการตรวจสอบ คณะกรรมการสรรหาและกำหนดค่าตอบแทน และคณะกรรมการบริหารความเสี่ยง 

 นอกจากนี้ ธนาคารได้แต่งตั้งคณะกรรมการด้านประเมินผลงานขึ้น เพื่อทำหน้าที่ประเมินผลงานของกรรมการผู้จัดการใหญ่และประธานเจ้าหน้าที่บริหาร ประธานเจ้าหน้าที่บริหารด้านปฏิบัติการ และประธานเจ้าหน้าที่บริหารด้านการเงิน และรายงานต่อคณะกรรมการสรรหาและกำหนดค่าตอบแทน

 คณะกรรมการแต่ละคณะมีการแบ่งแยกอำนาจหน้าที่และความรับผิดชอบเป็นลายลักษณ์อักษรอย่างชัดเจน สมาชิกคณะกรรมการชุดย่อยส่วนใหญ่เป็นกรรมการที่ไม่เป็นผู้บริหารและกรรมการอิสระ ซึ่งมีความเป็นอิสระอย่างเต็มที่ในการปฏิบัติหน้าที่ตามที่ได้รับมอบหมาย 

สำหรับคณะกรรมการแต่ละคณะมีขอบเขตอำนาจ หน้าที่ และความรับผิดชอบ สรุปได้ดังนี้

-   คณะกรรมการธนาคาร

คณะกรรมการธนาคาร ณ วันที่ 31 ธันวาคม 2548 ประกอบด้วย

  1. นายสมใจนึก เองตระกูล ประธานกรรมการ

  2. พลเอกชัยสิทธิ์ ชินวัตร รองประธานกรรมการ

  3. นายสมหมาย ภาษี กรรมการ (กรรมการบริหาร)

  4. พลเอกแป้ง มาลากุล ณ อยุธยา กรรมการ (กรรมการบริหาร)

    5. นายบดี จุณณานนท์ กรรมการ (กรรมการอิสระ)

  6. นายศิโรตม์ สวัสดิ์พาณิชย์ กรรมการ

  7. นายอมร อัศวานันท์ กรรมการ (กรรมการบริหาร)

  8. นายคัมภีร์ แก้วเจริญ กรรมการ (กรรมการอิสระ)

  9. นายวุฒิพันธุ์ วิชัยรัตน์ กรรมการ (กรรมการอิสระ)

    10. นางจันทรา บูรณฤกษ์ กรรมการ (กรรมการอิสระ)

    11. นายราจัน ราจู กานกิปาติ กรรมการ

    (Mr. Rajan Raju Kankipati)

  12. นายคริสโตเฟอร์ จอห์น คิง กรรมการ (กรรมการอิสระ)

  (Mr. Christopher John King)

  13. นายสุภัค ศิวะรักษ์ กรรมการ (กรรมการที่เป็นผู้บริหาร)

  14. นายไมเคิล แอนดรูว์ เฮก กรรมการ (กรรมการที่เป็นผู้บริหาร)

  (Mr. Michael Andrew Hague)

  15. นายไกรทิพย์ ไกรฤกษ์ กรรมการ (กรรมการที่เป็นผู้บริหาร)

  นางสาวอัจฉรา ศิริขันธ์ เลขานุการคณะกรรมการ

  โดยปกติ มีการประชุมเดือนละ 1 ครั้ง อำนาจหน้าที่ความรับผิดชอบของคณะกรรมการ
  มี 4 ด้าน ดังนี้

-   ด้านนโยบาย

    1.  กำหนดทิศทางและเป้าหมายเชิงกลยุทธ์ในภาพรวมของธนาคาร
        รวมทั้งพิจารณาทบทวนและอนุมัตินโยบาย ทิศทางการดำเนินงาน แผนธุรกิจ
        และงบประมาณประจำปี

    2.  แต่งตั้งกรรมการจำนวนหนึ่งเป็นคณะกรรมการบริหาร
        เพื่อดำเนินกิจการของธนาคารตามที่คณะกรรมการมอบหมาย

    3.  พิจารณาอนุมัติบทบาทหน้าที่ของคณะกรรมการย่อยคณะต่างๆ ตลอดจนองค์ประกอบ
        รวมทั้งพิจารณาอนุมัติการเปลี่ยนแปลงที่มีนัยสำคัญต่อการปฏิบัติงานของคณะกรรมการชุดย่อย
        ที่มีการแต่งตั้งขึ้น

    4.  พิจารณาทบทวนหนังสือบริคณห์สนธิและข้อบังคับของธนาคารให้มีความเหมาะสมและเป็นที่รับรู้ของผู้ถือหุ้น

    5.  พิจารณาแผนการเพิ่มทุน

-   ด้านการบริหารงาน

    1.  กำกับควบคุมดูแลให้ฝ่ายจัดการดำเนินการให้เป็นไปตามวิสัยทัศน์
        และภารกิจที่คณะกรรมการกำหนดให้มีการดำเนินธุรกิจที่แข่งขันได้ดี
        ดำเนินการอย่างมีประสิทธิภาพและประสิทธิผล
        เพื่อผลประโยชน์สูงสุดของธนาคารและผู้ถือหุ้น

    2.  ดูแลให้ฝ่ายจัดการของธนาคารมีการกำหนดนโยบาย กระบวนการ และการควบคุม
        ด้านการบริหารความเสี่ยงประเภทต่างๆ ที่เกิดขึ้น
        โดยทบทวนและอนุมัตินโยบายของธนาคารที่เกี่ยวข้องกับการบริหารความเสี่ยง
        รวมทั้งทบทวนนโยบาย กลยุทธ์ การปฏิบัติจริงอย่างสม่ำเสมอ
        นโยบายที่ต้องพิจารณาได้แก่ ความเสี่ยงด้านสินเชื่อ การตลาด การลงทุน การปฏิบัติงาน
        ชื่อเสียง กฎหมาย การบริหารสินทรัพย์และหนี้สิน รวมถึงความเสี่ยงด้านสภาพคล่อง
        ความเสี่ยงของอัตราดอกเบี้ย ด้านอื่นๆ ตามข้อกำหนดของธนาคารแห่งประเทศไทย

    3.  พิจารณาอนุมัติการมอบอำนาจซึ่งผูกพันธนาคารกับบุคคลที่สาม
        รวมถึงการให้บุคคลที่สามปฏิบัติงานแทนธนาคาร

    4.  ดูแลให้ฝ่ายจัดการ และคณะกรรมการบริหาร
        รายงานเรื่องที่สำคัญของธนาคารต่อคณะกรรมการอย่างทันเวลาและเหมาะสม

    5.  ติดตามผลรายงานการประชุมและตรวจสอบผลการดำเนินงานของคณะกรรมการชุดย่อยคณะต่างๆ

-   ด้านการกำกับดูแลกิจการและการควบคุมภายใน

    1.  กำกับดูแลให้การบริหารธนาคารมีความโปร่งใส สามารถตรวจสอบได้ตามหลัก
        ธรรมาภิบาลที่ดี

    2.  ตรวจสอบรายงานการบริหาร และรายงานทางบัญชีเป็นประจำทุกไตรมาส

    3.  ตรวจสอบให้มั่นใจว่า ธนาคารปฏิบัติตามกฎข้อบังคับและนโยบายของทางการ
        และของธนาคาร เช่น เรื่องระดับเงินทุนที่เหมาะสม
        โดยจัดให้มีการตรวจสอบเป็นประจำแต่ละเดือน

    4.  ดำเนินการให้ธนาคารมีระบบควบคุมภายในและการตรวจสอบภายในที่มีประสิทธิภาพ
        การตรวจสอบที่เพียงพอ รวมทั้งการแต่งตั้งดูแลคณะกรรมการตรวจสอบ
        และคณะกรรมการบริหารความเสี่ยง ให้มีการปฏิบัติงานอย่างเต็มที่

    5.  จัดให้มีบทบัญญัติเกี่ยวกับจรรยาบรรณทางธุรกิจ จริยธรรมทางธุรกิจ
        จริยธรรมของกรรมการ ผู้บริหาร และพนักงาน เพื่อเป็นแนวทางปฏิบัติภายในองค์กร

-   ด้านการพนักงาน

    1.  พิจารณาอนุมัติ การจ้าง แต่งตั้ง โยกย้าย ถอดถอน กำหนดผลตอบแทน
        กำหนดโทษทางวินัย เลิกจ้าง การลาออกของผู้บริหารระดับสูง
        รวมทั้งข้อเสนอของคณะกรรมการสรรหาและกำหนดค่าตอบแทน

    2.  ประเมินผลงานของกรรมการผู้จัดการใหญ่และประธานเจ้าหน้าที่บริหาร
        ประธานเจ้าหน้าที่บริหารด้านปฏิบัติการ และประธานเจ้าหน้าที่บริหารด้านการเงิน
        ปีละสองครั้ง

-   คณะกรรมการบริหาร

ณ วันที่ 31 ธันวาคม 2548 ประกอบด้วย

    1. นายสมหมาย ภาษี ประธานกรรมการ (กรรมการที่ไม่ได้เป็นผู้บริหาร)

    2. พลเอกแป้ง มาลากุล ณ อยุธยา กรรมการ (กรรมการที่ไม่ได้เป็นผู้บริหาร)

    3. นายอมร อัศวานันท์ กรรมการ (กรรมการที่ไม่ได้เป็นผู้บริหาร)

    4. นายไกรทิพย์ ไกรฤกษ์ กรรมการ (กรรมการที่เป็นผู้บริหาร)

    5. นายไมเคิล แอนดรูว์ เฮก กรรมการ (กรรมการที่เป็นผู้บริหาร)

  (Mr. Michael Andrew Hague)

    6. นายสุภัค ศิวะรักษ์ กรรมการและเลขานุการ (กรรมการที่เป็นผู้บริหาร)

โดยปกติ มีการประชุมเฉลี่ย 1 สัปดาห์ต่อครั้ง หรือตามที่จำเป็น
มีอำนาจหน้าที่และความรับผิดชอบดังนี้

-   ด้านนโยบาย

    1.  พิจารณานโยบาย กลยุทธ์ แผนงาน และงบประมาณในการดำเนินงานของธนาคาร
        ก่อนนำเสนอคณะกรรมการธนาคาร
        และติดตามผลการดำเนินงานของธนาคารอย่างสม่ำเสมอให้เป็นไปตามที่กำหนด

    2.  ติดตามถึงความจำเป็นในการปรับปรุงหนังสือบริคณห์สนธิและข้อบังคับของธนาคาร

-   ด้านอำนาจอนุมัติ

    1.  อนุมัติการลงทุนหรือการลดการลงทุนที่เกินจากอำนาจอนุมัติของฝ่ายจัดการ

    2.  พิจารณาอนุมัติสินเชื่อที่เกินจากอำนาจอนุมัติของฝ่ายจัดการ

    3.  พิจารณาอนุมัติการลงทุน ค่าใช้จ่าย การร่วมทุน การทำธุรกรรม การปรับโครงสร้างหนี้
        การบริหารทรัพยากรบุคคลที่นอกเหนือจากอำนาจอนุมัติของฝ่ายจัดการ

    4.  พิจารณาอนุมัติการเปลี่ยนแปลงโครงสร้างองค์กรระดับเจ้าหน้าที่บริหารงานต่างๆ
        ขึ้นไป

    5.  พิจารณาอนุมัติการจ้างงาน และการแต่งตั้ง การโยกย้าย การถอดถอน การกำหนด
        ผลตอบแทน การลงโทษทางวินัย การเลิกจ้าง
        และการลาออกของผู้บริหารในระดับที่กำหนด

-   ด้านการบริหาร

    1.  ให้คำปรึกษากับกลุ่มประธานเจ้าหน้าที่บริหาร สำหรับประเด็นเร่งด่วนหรือสำคัญ

    2.  ตรวจสอบผลการดำเนินงานของคณะประธานเจ้าหน้าที่บริหาร
        และรายงานผลต่อคณะกรรมการธนาคาร

    3.  ดูแลให้ฝ่ายจัดการยกประเด็นที่สำคัญ
        เสนอต่อคณะกรรมการธนาคารอย่างทันเวลาและเหมาะสม

    4.  พิจารณาทบทวนรายการสินเชื่อที่ไม่ก่อให้เกิดรายได้ ขนาดกลางและขนาดใหญ่ทุกๆ 2
        เดือน

    5.  พิจารณากลั่นกรองเรื่องที่ฝ่ายจัดการจะนำเสนอคณะกรรมการธนาคารเพื่อพิจารณารวมทั้งปฏิบัติการอื่นใดตามที่คณะกรรมการธนาคารมอบหมาย

-   คณะกรรมการตรวจสอบ

ณ วันที่ 31 ธันวาคม 2548 ประกอบด้วย

1. นายบดี จุณณานนท์ ประธานกรรมการ (กรรมการอิสระ)

2. นายคัมภีร์ แก้วเจริญ กรรมการ (กรรมการอิสระ)

3. นายคริสโตเฟอร์ จอห์น คิง กรรมการ (กรรมการอิสระ)

(Mr. Christopher John King)

นายพีระ ชินวรรณบุตร เลขานุการ

โดยปกติมีการประชุมเดือนละ 1 ครั้ง หรือตามที่จำเป็น มีอำนาจหน้าที่และความรับผิดชอบดังนี้

-   สอบทานรายงานทางการเงินของธนาคารให้มีความถูกต้องและเพียงพอ

-   ดูแลให้ธนาคารมีระบบการควบคุมภายในและการตรวจสอบที่เหมาะสม และมีประสิทธิผล
    รวมทั้งดูแลให้สายงานตรวจสอบ มีบุคลากรที่เหมาะสม
    และเพียงพอในการปฏิบัติหน้าที่ได้อย่างมีประสิทธิภาพ

-   ดูแลให้ธนาคารปฏิบัติตามกฎหมายและข้อกำหนดของทางการที่เกี่ยวข้องอย่างเคร่งครัด

-   พิจารณาให้ความเห็นในการคัดเลือกบุคคล เพื่อแต่งตั้งเป็นผู้สอบบัญชีของธนาคาร
    และค่าตอบแทนที่เหมาะสม โดยคำนึงถึงความน่าเชื่อถือ ประสบการณ์
    ความเพียงพอของบุคลากร และความเป็นอิสระของสำนักงานสอบบัญชี

-   พิจารณาให้ความเห็นชอบการว่าจ้างหรือการทำข้อตกลงกับผู้สอบบัญชีในภารกิจอื่น
    นอกเหนือจากงานสอบบัญชี

-   ดูแลให้มีการเปิดเผยข้อมูลที่เกี่ยวโยงกันหรือที่อาจมีผลประโยชน์ทับซ้อน
    ให้มีความถูกต้องและเพียงพอ

-   จัดทำรายงานการกำกับดูแลกิจการของคณะกรรมการตรวจสอบและเปิดเผยไว้ในรายงานประจำปีของธนาคาร
    โดยให้ประธานคณะกรรมการตรวจสอบลงลายมือชื่อรับรองรายงานดังกล่าวด้วย

-   รายงานให้คณะกรรมการธนาคาร เพื่อให้กำหนดแนวทางแก้ไขเมื่อพบข้อสังเกตในกรณีต่อไปนี้
    คือ ผลประโยชน์ทับซ้อน กรณีทุจริตหรือข้อบ่งชี้ว่าอาจมีการทุจริต
    การดำเนินงานที่มีความเสี่ยงเกินสมควรและอาจเกิดความเสียหายต่อธนาคาร
    และความบกพร่องที่สำคัญในระบบการบริหารงาน รวมทั้ง
    การปฏิบัติไม่ชอบด้วยกฎหมายหรือข้อกำหนดของทางการที่เกี่ยวข้อง

-   พิจารณาสอบสวนข้อเท็จจริงตามข้อร้องเรียนของพนักงานและลูกค้าของธนาคาร

-   พิจารณาผลการตรวจสอบและการสั่งการของธนาคารแห่งประเทศไทย
    สำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
    และหน่วยงานอื่นที่เกี่ยวข้อง
    และพิจารณาความเหมาะสมของมาตรการและการดำเนินการแก้ไขของฝ่ายจัดการ

-   ปฏิบัติภารกิจอื่นใดตามที่คณะกรรมการธนาคารมอบหมายด้วยความเห็นชอบของคณะกรรมการตรวจสอบ

-   ปฏิบัติตามข้อกำหนดของธนาคารแห่งประเทศไทย
    สำนักงานคณะกรรมการกำกับและตลาดหลักทรัพย์ ตลาดหลักทรัพย์แห่งประเทศไทย
    และหน่วยงานอื่นที่เกี่ยวข้อง

-   คณะกรรมการสรรหาและกำหนดค่าตอบแทน

ณ วันที่ 31 ธันวาคม 2548 ประกอบด้วย

1. นายสมใจนึก เองตระกูล ประธานกรรมการ (กรรมการที่ไม่ได้เป็นผู้บริหาร)

2. นายศิโรตม์ สวัสดิ์พาณิชย์ กรรมการ (กรรมการที่ไม่ได้เป็นผู้บริหาร)

3. นางจันทรา บูรณฤกษ์ กรรมการ (กรรมการอิสระ)

4. นายคริสโตเฟอร์ จอห์น คิง กรรมการ (กรรมการอิสระ)

(Mr. Christopher John King)

นายสมพล ไชยเชาวน์ เลขานุการ

โดยปกติมีการประชุม 4 ครั้งต่อปี หรือตามที่จำเป็น มีอำนาจหน้าที่และความรับผิดชอบดังนี้

-   กำหนดนโยบาย หลักเกณฑ์
    และวิธีการสรรหากรรมการธนาคารและผู้บริหารระดับสูงเพื่อเสนอต่อคณะกรรมการธนาคารพิจารณาอนุมัติ

-   คัดเลือกและเสนอชื่อบุคคลที่มีคุณสมบัติเหมาะสมเพื่อดำรงตำแหน่งกรรมการธนาคารผู้บริหารระดับสูง
    และกรรมการในกิจการที่ธนาคารถือหุ้นตั้งแต่ร้อยละ 50 เพื่อเสนอต่อคณะกรรมการธนาคาร

-   กำหนดนโยบายการจ่ายค่าตอบแทนและผลประโยชน์อื่น
    รวมถึงจำนวนค่าตอบแทนและผลประโยชน์อื่นที่ให้แก่กรรมการและผู้บริหารระดับสูง
    โดยต้องมีหลักเกณฑ์ที่ชัดเจน โปร่งใส เพื่อเสนอต่อคณะกรรมการธนาคารพิจารณาอนุมัติ

-   ดูแลให้กรรมการและผู้บริหารระดับสูงของธนาคารได้รับผลตอบแทนที่เหมาะสมกับหน้าที่และความรับผิดชอบที่มีต่อธนาคาร

-   กำหนดแนวทางการประเมินผลงานของกรรมการและผู้บริหารระดับสูง
    เพื่อพิจารณาปรับผลตอบแทนประจำปี โดยจะต้องคำนึงถึงหน้าที่ความรับผิดชอบ
    และความเสี่ยงที่เกี่ยวข้อง
    รวมถึงให้ความสำคัญกับการเพิ่มมูลค่าของส่วนของผู้ถือหุ้นในระยะยาวประกอบการพิจารณาประเมินผลด้วย

-   คณะกรรมการบริหารความเสี่ยง

ณ วันที่ 31 ธันวาคม 2548 ประกอบด้วย

1. นายราจัน ราจู กานกิปาติ ประธานกรรมการ (กรรมการที่ไม่ได้เป็นผู้บริหาร)

(Mr. Rajan Raju Kankipati)

2. นายศิโรตม์ สวัสดิ์พาณิชย์ กรรมการ (กรรมการที่ไม่ได้เป็นผู้บริหาร)

3. นายอมร อัศวานันท์ กรรมการ (กรรมการที่ไม่ได้เป็นผู้บริหาร)

4. นางจันทรา บูรณฤกษ์ กรรมการ (กรรมการอิสระ)

5. นายคริสโตเฟอร์ จอห์น คิง กรรมการ (กรรมการอิสระ)

(Mr. Christopher John King)

นายไมเคิล แอนดรูว์ เฮก เลขานุการ

(Mr. Michael Andrew Hague)

โดยปกติมีการประชุมเดือนละ 1 ครั้ง หรือตามที่จำเป็น มีอำนาจหน้าที่และความรับผิดชอบดังนี้

-   อนุมัติกลยุทธ์การบริหารความเสี่ยงโดยรวมของธนาคาร

-   อนุมัตินโยบาย กรอบการปฏิบัติงาน รวมทั้งประเด็นต่างๆ ที่เกี่ยวข้องกับการบริหารความเสี่ยง
    ซึ่งทางการกำหนดให้ต้องได้รับอนุมัติจากคณะกรรมการธนาคาร

-   ให้ความเห็นต่อคณะกรรมการธนาคารในการอนุมัติระดับความเสี่ยงที่ยอมรับได้โดยรวมและการกระจุกตัวของความเสี่ยง

-   จัดสรรวงเงินด้านความเสี่ยงที่ได้รับการอนุมัติจากคณะกรรมการธนาคาร
    รวมทั้งนโยบายและกรอบการปฏิบัติงานต่างๆ ที่เกี่ยวข้อง

-   ทบทวนและกำกับดูแลความเสี่ยง และแนวทางการบริหารความเสี่ยง
    รวมทั้งการเตรียมความพร้อมของธนาคารในการปฏิบัติการตามแนวทางของโครงการ Basel
    II

-   รายงานผลการบริหารความเสี่ยง
    รวมถึงเหตุการณ์และประเด็นความเสี่ยงที่คณะกรรมการธนาคารต้องรับทราบ

-   อนุมัติการแต่งตั้ง/ทบทวนโครงสร้างและองค์ประกอบของกรรมการ
    และหน้าที่ของคณะกรรมการบริหารความเสี่ยงคณะต่างๆ ในระดับของฝ่ายจัดการ ได้แก่
    คณะกรรมการบริหารสินทรัพย์และหนี้สิน คณะกรรมการนโยบายสินเชื่อ
    คณะกรรมการบริหารความเสี่ยงด้านปฏิบัติการ และคณะกรรมการ RMGA Project
    Steering Committee เป็นต้น

-   คณะกรรมการด้านประเมินผลงาน

ณ วันที่ 31 ธันวาคม 2548 ประกอบด้วย

1. นายศิโรตม์ สวัสดิ์พาณิชย์ ประธานกรรมการ (กรรมการที่ไม่ได้เป็นผู้บริหาร)

2. นายอมร อัศวานันท์ กรรมการ (กรรมการที่ไม่ได้เป็นผู้บริหาร)

นายสมพล ไชยเชาวน์ เลขานุการ

มีอำนาจหน้าที่และความรับผิดชอบดังนี้

-   เสนอหลักเกณฑ์การประเมินผลงานของกรรมการผู้จัดการใหญ่และประธานเจ้าหน้าที่บริหาร
    ประธานเจ้าหน้าที่บริหารด้านปฏิบัติการ และประธานเจ้าหน้าที่บริหารด้านการเงิน
    โดยให้มีความสอดคล้องกับเป้าหมายและกลยุทธ์การดำเนินธุรกิจของธนาคาร

-   กำหนดดัชนีชี้วัดผลงาน (KPI) รวมถึงวิธีการวัดผลงาน
    ร่วมกับกรรมการผู้จัดการใหญ่และประธานเจ้าหน้าที่บริหาร
    ประธานเจ้าหน้าที่บริหารด้านปฏิบัติการ และประธานเจ้าหน้าที่บริหารด้านการเงิน
    แล้วเสนอให้คณะกรรมการสรรหาและกำหนดค่าตอบแทนพิจารณาอนุมัติ

-   ประเมินผลการปฏิบัติงานของกรรมการผู้จัดการใหญ่และประธานเจ้าหน้าที่บริหาร
    ประธานเจ้าหน้าที่บริหารด้านปฏิบัติการ และประธานเจ้าหน้าที่บริหารด้านการเงิน
    เป็นรายไตรมาส แล้วรายงานต่อคณะกรรมการสรรหาและกำหนดค่าตอบแทน

-   คณะกรรมการ/ คณะทำงานอื่น

    -   ด้านนโยบาย (10 คณะ)

1.  คณะประธานเจ้าหน้าที่บริหาร มีภาระหน้าที่ กำกับดูแลการดำเนินงานให้บรรลุตามวิสัยทัศน์

เป้าหมาย และกลยุทธ์ของธนาคาร พัฒนากลยุทธ์ทางธุรกิจ แผนธุรกิจ และงบประมาณประจำปี
กำกับดูแล บริหารจัดการ ผลักดัน และติดตามการปฏิบัติงาน
และผลการดำเนินงานของสายงานต่างๆ ให้เป็นไปตามเป้าหมาย อนุมัติการลงทุน
ค่าใช้จ่ายในการลงทุน การทำธุรกรรม และการบริหารทรัพยากรบุคคล
ที่เกินอำนาจอนุมัติของเจ้าหน้าที่บริหารสายงานและคณะกรรมการในระดับฝ่ายจัดการ
รวมทั้งอนุมัติโครงการด้านเทคโนโลยีสารสนเทศ

2. คณะกรรมการจัดการ มีภาระหน้าที่ รับทราบนโยบาย ทิศทางการดำเนินงาน และมติต่างๆ
ของคณะกรรมการธนาคาร คณะกรรมการบริหาร และคณะประธานเจ้าหน้าที่บริหาร
เพื่อให้เจ้าหน้าที่บริหารสายงานต่างๆ นำไปปฏิบัติ
รวมทั้งหารือร่วมกันในประเด็นปัญหาเร่งด่วน/สำคัญ ที่จำเป็นต้องได้รับนโยบาย แนวทาง
หรือหลักการ ตลอดจนความคิดเห็นจากคณะประธานเจ้าหน้าที่บริหาร
ตลอดจนประเด็นข้ามสายงานและกำหนดแนวทางในการทำงานร่วมกัน

3. คณะกรรมการบริหารสินทรัพย์และหนี้สิน มีภาระหน้าที่ ควบคุมความเสี่ยงด้านอัตราดอกเบี้ย
ด้านสภาพคล่อง และอนุมัติการดำเนินธุรกิจต่างๆ
ที่มีการกำหนดอัตราดอกเบี้ยในผลิตภัณฑ์พื้นฐานของธนาคาร
กำหนดแนวทางในการกำหนดอัตราดอกเบี้ยทั้งด้านเงินให้กู้ยืมและเงินฝาก
เสนอนโยบายการบริหารสินทรัพย์และหนี้สินและ กำหนดตัวบ่งชี้และระดับความเสี่ยงต่างๆ
ที่ธนาคารสามารถยอมรับได้ ตลอดจนอนุมัตินโยบายการโอนราคาของเงินทุน

4. คณะกรรมการบริหารกองทุน มีภาระหน้าที่ กำหนดกรอบและทิศทางการลงทุนของกองทุนต่างๆ
อนุมัติหลักทรัพย์และวงเงินที่กองทุนสามารถลงทุนได้
อนุมัติคู่ค้าและวงเงินที่สามารถซื้อ/ขายหลักทรัพย์ผ่านคู่ค้าได้
รวมทั้งให้แนวทางและควบคุมระดับความเสี่ยงในการลงทุนของกองทุน

5. คณะกรรมการลงทุน มีภาระหน้าที่กำหนดและทบทวนนโยบาย กลยุทธ์การลงทุน
และวงเงินรายหลักทรัพย์ในธุรกรรมที่เกี่ยวข้องกับการลงทุนในตราสารทางการเงิน / หลักทรัพย์
ทบทวนความเสี่ยง ผลตอบแทนการลงทุน และสัดส่วนการถือครองในตราสารทางการเงิน /
หลักทรัพย์ของธนาคาร

6. คณะกรรมการ Steering Committee โครงการ OFSA และ คณะทำงาน Program
Management Office (PMO) โครงการ OFSA มีภาระหน้าที่ในการกำหนดเป้าหมาย
อนุมัติแผนงาน
ติดตามผลการดำเนินงานของโครงการที่เกี่ยวกับการจัดการและบริหารข้อมูลทางการเงินของธนาคาร

7. คณะทำงานแผนปฏิบัติการฉุกเฉิน
มีภาระหน้าที่ในการกำหนดแนวทางการทำแผนปฏิบัติการฉุกเฉินและแผนดำเนินธุรกิจอย่างต่อเนื่อง
(Business Continuity Plan) ของธนาคาร
และจัดให้มีการทดสอบแผนฉุกเฉินทั้งในระดับหน่วยงานและระดับองค์กร
รวมทั้งการทดสอบร่วมกับหน่วยงานภายนอก

8. คณะกรรมการบริหารความเสี่ยงด้านปฏิบัติการ มีภาระหน้าที่ ทบทวน รับรอง
และอนุมัตินโยบายการบริหารความเสี่ยงด้านปฏิบัติการ
รวมถึงมาตรฐานขั้นตอนการปฏิบัติงานที่ใช้ในการควบคุมความเสี่ยง

9. คณะกรรมการ RMGA Project Office Committee มีภาระหน้าที่
ทบทวนและอนุมัติแผนงานโครงการ วัตถุประสงค์
และติดตามความคืบหน้าของโครงการที่เกี่ยวข้องกับการบริหารความเสี่ยงและ Basel II

-   ด้านอนามัย (3 คณะ)

ธนาคารได้แต่งตั้งคณะกรรมการความปลอดภัย อาชีวอนามัย และสภาพแวดล้อมในการทำงาน 1
คณะที่สำนักงานใหญ่ และอีก 2 คณะ ที่สาขาสำนักราชดำเนิน และพญาไทโดยมีภาระหน้าที่
จัดทำโครงการส่งเสริมและสนับสนุนกิจกรรม รวมทั้งการกำหนดระเบียบด้านความปลอดภัย
อาชีวอนามัย
และสภาพแวดล้อมในการทำงานของสำนักงานใหญ่ให้เป็นไปตามกฎกระทรวงแรงงานและสวัสดิการสังคม

-   ด้านสินเชื่อ (13 คณะ)

1. คณะกรรมการสินเชื่อ มีภาระหน้าที่ พิจารณาลูกค้าธุรกิจขนาดใหญ่
ขนาดกลางและขนาดย่อมตามอำนาจอนุมัติ
และกลั่นกรองเรื่องที่อยู่ในอำนาจอนุมัติของคณะกรรมการธนาคารและคณะกรรมการบริหาร

2. คณะกรรมการสินเชื่อขนาดใหญ่ มีภาระหน้าที่
พิจารณาเฉพาะลูกค้าธุรกิจขนาดใหญ่และลูกค้าของสาขาต่างประเทศตามอำนาจอนุมัติ

3. คณะกรรมการสินเชื่อธุรกิจสาขากรุงเทพฯ คณะกรรมการสินเชื่อธุรกิจสาขาภูมิภาค
คณะอนุกรรมการสินเชื่อธุรกิจสาขากรุงเทพฯ และคณะอนุกรรมการสินเชื่อธุรกิจสาขาภูมิภาค
มีภาระหน้าที่ ความรับผิดชอบ และดำเนินงานตามนโยบาย คำสั่ง
และระเบียบของธนาคารด้านสินเชื่อของสาขา

4. คณะกรรมการพิจารณาและอนุมัติผลการประเมินราคา มีภาระหน้าที่
อนุมัติรายชื่อผู้ประเมินราคาอิสระภายนอก กำหนดระเบียบวิธีปฏิบัติที่เกี่ยวข้องกับการประเมินราคา
และอนุมัติผลการประเมินราคาหรือผลการตีราคา สำหรับทุกมูลค่าทรัพย์สิน

5. คณะกรรมการพัฒนาสินทรัพย์ด้อยคุณภาพ คณะอนุกรรมการฯ 1 และ 2 คณะอนุกรรมการฯ
ของสาขา 1 และ 2 และ คณะทำงานพิจารณาราคาซื้อทรัพย์สิน มีภาระหน้าที่
ทบทวนและดูแลสินทรัพย์ด้อยคุณภาพรวมทั้งประมวลแนวโน้มและผลกระทบที่มีต่อธนาคาร

-   ด้านทรัพยากรบุคคล (1 คณะ)

ธนาคารได้แต่งตั้งคณะกรรมการพนักงาน โดยมีภาระหน้าที่ เสนอหลักการ นโยบาย แนวทาง
และระเบียบในการบริหารและพัฒนาทรัพยากรบุคคลของธนาคาร อนุมัติแผนอัตรากำลัง
แผนสับเปลี่ยนหมุนเวียนพนักงาน ขอบเขตความรับผิดชอบของหน่วยงานและ ตำแหน่งงาน
แผนการฝึกอบรม และการบริหารผลการปฏิบัติงาน (Performance Management)
ตลอดจนเสนอโครงสร้างเงินเดือน ผลตอบแทนสวัสดิการของพนักงาน

-   ด้านเทคโนโลยี (2 คณะ)

ธนาคารได้แต่งตั้งคณะกรรมการพัฒนาเทคโนโลยีและระบบงาน โดยมีภาระหน้าที่
กำหนดนโยบายและแผนการพัฒนาเทคโนโลยีและระบบงานของธนาคารทั้งระยะสั้นและระยะยาว
ติดตามความคืบหน้าและทบทวนแผนงานของโครงการพัฒนาเทคโนโลยีและระบบงานต่างๆ
ของธนาคาร ดำเนินการคัดเลือกและปรับเปลี่ยนเทคโนโลยีทั้งด้าน Hardware และ Software
รวมทั้งติดตามและควบคุมการจัดซื้อ
ตลอดจนให้ความเห็นเกี่ยวกับการตั้งงบประมาณด้านระบบงานและระบบเทคโนโลยี
และมีคณะทำงานจัดหาอุปกรณ์เทคโนโลยีและระบบงาน มาพิจารณาความจำเป็น
และกำหนดเงื่อนไขที่ vendor ต้องปฏิบัติ

-   การสรรหากรรมการและผู้บริหาร

-   วิธีการสรรหากรรมการอิสระ

  ธนาคารตระหนักดีว่า กรรมการอิสระมีส่วนสำคัญในการรักษาผลประโยชน์ของธนาคารและ

ผู้ถือหุ้นรายย่อย โดยการเสริมสร้างความเป็นอิสระให้กับคณะกรรมการ
และดูแลจัดการเกี่ยวกับความขัดแย้งทางผลประโยชน์ให้เป็นไปตามข้อกำหนดของทางการรวมทั้งหลักการกำกับดูแลกิจการที่ดี
คณะกรรมการจึงมีแนวทางในการเลือกสรรกรรมการอิสระจากบุคคลในสาขาวิชาชีพต่างๆ
ที่มีคุณสมบัติและประสบการณ์ที่เหมาะสม
สามารถให้ความเห็นที่เป็นอิสระและมีความเที่ยงธรรมในการปฏิบัติงาน
โดยคณะกรรมการสรรหาและกำหนดค่าตอบแทนเป็นผู้พิจารณาในเบื้องต้นก่อนนำเสนอคณะกรรมการธนาคารต่อไป
ทั้งนี้
คุณสมบัติเบื้องต้นของกรรมการอิสระเป็นไปตามนิยามที่กำหนดโดยคณะกรรมการกำกับหลักทรัพย์และตลาดหลักทรัพย์
ตลาดหลักทรัพย์แห่งประเทศไทย และธนาคารแห่งประเทศไทย
ตลอดจนสอดคล้องกับแนวทางการกำกับดูแลกิจการที่ดี ดังนี้

1.  ถือหุ้นไม่เกินร้อยละ 0.5 ของทุนชำระแล้วของธนาคาร บริษัทในเครือ บริษัทร่วม
    บริษัทที่เกี่ยวข้อง หรือบุคคลที่อาจมีความขัดแย้ง ทั้งนี้
    ให้นับรวมถึงหุ้นที่ถืออยู่โดยผู้ที่เกี่ยวข้องตามมาตรา 258 ของกฎหมายหลักทรัพย์ด้วย

2.  ไม่มีส่วนร่วมในการบริหารงานในธนาคาร บริษัทในเครือ บริษัทร่วม บริษัทที่เกี่ยวข้อง
    หรือผู้ถือหุ้นรายใหญ่ของธนาคาร รวมทั้งไม่เป็นลูกจ้าง
    หรือพนักงานที่ได้รับเงินเดือนประจำจากธนาคาร บริษัทในเครือ บริษัทร่วม บริษัทที่เกี่ยวข้อง
    หรือผู้ถือหุ้นรายใหญ่ของธนาคาร นอกจากนี้
    จะต้องไม่เป็นที่ปรึกษาที่ได้รับเงินเดือนประจำจากธนาคาร บริษัทในเครือ บริษัทร่วม
    หรือผู้ถือหุ้นรายใหญ่ของธนาคาร หรือเป็นบุคคลที่อาจมีความขัดแย้ง ทั้งนี้
    ต้องไม่มีผลประโยชน์หรือส่วนได้เสียในลักษณะดังกล่าวมาแล้วเป็นเวลาไม่น้อยกว่า 1 ปี

3.  ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย ไม่ว่าทางตรงหรือ
    ทางอ้อม ทั้งในด้านการเงินและการบริหารงานในธนาคาร บริษัทในเครือ บริษัทร่วม
    ผู้ถือหุ้นรายใหญ่ของธนาคาร
    หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

4.  ไม่เป็นผู้เกี่ยวข้องหรือญาติสนิทของผู้บริหาร ผู้ถือหุ้นรายใหญ่ของธนาคาร บริษัทในเครือ
    บริษัทร่วม หรือบุคคลที่อาจมีความขัดแย้ง
    และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการและ ผู้ถือหุ้นรายใหญ่

ณ วันที่ 31 ธันวาคม 2548 กรรมการธนาคารมีจำนวน 15 ท่าน ประกอบด้วยกรรมการอิสระ 5
ท่าน กรรมการที่ไม่เป็นผู้บริหาร 7 ท่าน และกรรมการที่เป็นผู้บริหาร 3 ท่าน
จำนวนกรรมการอิสระ
เป็นไปตามแนวปฏิบัติของธนาคารแห่งประเทศไทยที่กำหนดไว้ในเรื่องโครงสร้างคณะกรรมการเพื่อส่งเสริมธรรมาภิบาลของธนาคารพาณิชย์
และหลักการกำกับดูแลกิจการที่ดีของตลาดหลักทรัพย์

รายชื่อกรรมการอิสระ ประกอบด้วย

1. นายบดี จุณณานนท์

2. นายคัมภีร์ แก้วเจริญ

3. นายวุฒิพันธุ์ วิชัยรัตน์

4. นางจันทรา บูรณฤกษ์

5. นายคริสโตเฟอร์ จอห์น คิง

  (Mr. Christopher John King)

-   วิธีการสรรหากรรมการ

ในกระบวนการแต่งตั้งกรรมการธนาคาร
คณะกรรมการสรรหาและกำหนดค่าตอบแทนมีหน้าที่พิจารณาสรรหา
และกลั่นกรองผู้ที่มีคุณสมบัติเหมาะสมเสนอต่อคณะกรรมการธนาคารเพื่อพิจารณา
ก่อนนำเสนอที่ประชุมผู้ถือหุ้นเลือกตั้งให้ดำรงตำแหน่งกรรมการธนาคารต่อไป
โดยผู้ที่ได้รับการเสนอชื่อ
นอกจากจะมีคุณสมบัติตามที่กำหนดในข้อบังคับของธนาคารและมีคุณสมบัติส่วนตนที่เหมาะสมแล้ว
จะต้องเป็นผู้ที่มีความรู้ความสามารถ และประสบการณ์ในการดำเนินธุรกิจ มีความเป็นผู้นำ
พร้อมด้วยวิสัยทัศน์ และความคิดเชิงกลยุทธ์ที่จะสามารถนำธนาคารไปสู่การเติบโตที่มั่นคงและยั่งยืน
ตลอดจนสามารถอุทิศเวลาเพื่อประโยชน์สูงสุดของธนาคาร

ในกรณีตำแหน่งกรรมการธนาคารว่างลงเนื่องจากการลาออก
คณะกรรมการธนาคารจะเป็นผู้แต่งตั้งกรรมการที่จะมาดำรงตำแหน่งแทน
โดยผ่านการพิจารณาหาผู้มีคุณสมบัติเหมาะสมครบถ้วนโดยคณะกรรมการสรรหาและกำหนดค่าตอบแทน

-   วิธีการสรรหาผู้บริหารระดับสูง

ในกระบวนการแต่งตั้งผู้บริหารระดับสูงตั้งแต่รองกรรมการผู้จัดการใหญ่ขึ้นไป
คณะกรรมการสรรหาและกำหนดค่าตอบแทน มีหน้าที่พิจารณาสรรหา
และกลั่นกรองบุคคลทั้งภายนอกและภายในธนาคารที่มีคุณสมบัติเหมาะสมที่จะดำรงตำแหน่ง
และเป็นไปตามที่กำหนดในข้อบังคับของธนาคารนำเสนอคณะกรรมการธนาคารพิจารณาให้ความเห็นชอบ
สำหรับการแต่งตั้งผู้บริหารระดับรองกรรมการผู้จัดการใหญ่ลงมา
ตามกระบวนการที่กำหนดไว้ฝ่ายจัดการจะเป็นผู้พิจารณา
สรรหาและแต่งตั้งบุคคลที่จะมาดำรงตำแหน่งตามความเหมาะสม

ในกรณีที่ตำแหน่งมีการครบกำหนดวาระชัดเจน
คณะกรรมการสรรหาและกำหนดค่าตอบแทนจะดำเนินการสรรหาเป็นการล่วงหน้าอย่างน้อย 6
เดือนก่อนครบวาระ

-   จำนวนกรรมการที่มาจากผู้ถือหุ้นรายใหญ่แต่ละกลุ่ม

กรรมการที่มาจากกระทรวงการคลัง จำนวน 3 คน

กรรมการที่มาจาก DBS Bank จำนวน 2 คน

-   สิทธิของผู้ถือหุ้นรายย่อยในการแต่งตั้งกรรมการ

ผู้ลงทุนรายย่อยมีสิทธิเลือกตั้งกรรมการตามข้อบังคับธนาคารข้อ 16. ซึ่งกำหนดไว้ดังนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียว

หรือหลายคนเป็นกรรมการก็ได้ ตามแต่ที่ประชุมจะเห็นสมควร
แต่ผู้ถือหุ้นแต่ละคนจะแบ่งคะแนนเสียงให้แก่คนใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมา เป็นผู้ได้รับการเลือกตั้งเป็นกรรมการ

เท่ากับจำนวนที่พึงจะมี หรือพึงจะเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินกว่าจำนวนกรรมการจะมี
หรือจะพึงเลือกตั้งในครั้งนั้น ให้ประธานที่ประชุมเป็นผู้ออกเสียงชี้ขาด

-   ค่าตอบแทนกรรมการและผู้บริหาร

-   ค่าตอบแทนรวมที่เป็นตัวเงิน สำหรับปี 2548 (ตั้งแต่ ม.ค. – ธ.ค. 2548)

+-----------------------+----------------------------------------------+
| รายชื่อกรรมการ          | รายละเอียด                                    |
+=======================+==============================================+
| 1. นายสมใจนึก เองตระกูล | มีผลประโยชน์ตอบแทนในคณะกรรมการธนาคาร           |
|                       | และคณะกรรมการสรรหาและกำหนดค่าตอบแทน จำนวนเงิน  |
|                       | 4,748,800 บาท                                |
+-----------------------+----------------------------------------------+
| 2. พลเอก ชัยสิทธิ์ ชินวัตร  | มีผลประโยชน์ตอบแทนในคณะกรรมการธนาคาร จำนวนเงิน  |
|                       | 888,000 บาท                                  |
+-----------------------+----------------------------------------------+
| 3. นายสมหมาย ภาษี      | มีผลประโยชน์ตอบแทนในคณะกรรมการธนาคาร           |
|                       | และคณะกรรมการบริหาร จำนวนเงิน 5,814,000 บาท    |
+-----------------------+----------------------------------------------+
| 4.  พลอากาศเอก คงศักดิ์  | มีผลประโยชน์ตอบแทนในคณะกรรมการธนาคาร           |
|     วันทนา             | และคณะกรรมการตรวจสอบ จำนวนเงิน 1,073,200 บาท  |
|                       |                                              |
| (ถึง 31 ก.ค.48)        |                                              |
+-----------------------+----------------------------------------------+
| 5. พลเอก แป้ง มาลากุล ณ | มีผลประโยชน์ตอบแทนในคณะกรรมการธนาคาร           |
| อยุธยา                 | และคณะกรรมการบริหาร จำนวนเงิน 3,180,000 บาท    |
+-----------------------+----------------------------------------------+
| 6. นายบดี จุณณานนท์      | มีผลประโยชน์ตอบแทนในคณะกรรมการธนาคาร           |
|                       | และคณะกรรมการตรวจสอบ จำนวนเงิน 2,716,800 บาท  |
+-----------------------+----------------------------------------------+
| 7. นายไพบูลย์ ลิมปพยอม   | มีผลประโยชน์ตอบแทนในคณะกรรมการธนาคาร,          |
|                       | คณะกรรมการบริหาร และคณะกรรมการด้านประเมินผลงาน  |
| (ถึง 15 พ.ค.48)        | จำนวนเงิน 1,134,400 บาท                       |
+-----------------------+----------------------------------------------+
| 8. นายศิโรตม์ สวัสดิ์พาณิชย์ | มีผลประโยชน์ตอบแทนในคณะกรรมการธนาคาร,คณะ       |
|                       | กรรมการสรรหาและกำหนดค่าตอบแทน,                |
|                       | คณะกรรมการบริหารความเสี่ยง และ                  |
|                       | คณะกรรมการด้านประเมินผลงาน จำนวนเงิน 2,042,000  |
|                       | บาท                                          |
+-----------------------+----------------------------------------------+
| 9. นายอมร อัศวานันท์     | มีผลประโยชน์ตอบแทนในคณะกรรมการธนาคาร,          |
|                       | คณะกรรมการบริหาร, คณะกรรมการบริหารความเสี่ยง     |
|                       | และคณะกรรมการด้านประเมินผลงาน จำนวนเงิน         |
|                       | 4,038,400 บาท                                |
+-----------------------+----------------------------------------------+
| 10. นายคัมภีร์ แก้วเจริญ   | มีผลประโยชน์ตอบแทนในคณะกรรมการธนาคาร           |
|                       | และคณะกรรมการตรวจสอบ จำนวนเงิน 1,816,800 บาท  |
+-----------------------+----------------------------------------------+
| 11. นายวุฒิพันธุ์ วิชัยรัตน์   | มีผลประโยชน์ตอบแทนในคณะกรรมการธนาคาร จำนวนเงิน  |
|                       | 1,128,000 บาท                                |
+-----------------------+----------------------------------------------+
| 12. นางจันทรา บูรณฤกษ์   | มีผลประโยชน์ตอบแทนในคณะกรรมการธนาคาร,          |
|                       | คณะกรรมการสรรหาและกำหนดค่าตอบแทน              |
|                       | และคณะกรรมการบริหารความเสี่ยง จำนวนเงิน          |
|                       | 1,828,200 บาท                                |
+-----------------------+----------------------------------------------+
| 13. นายคริสโตเฟอร์ จอห์น | มีผลประโยชน์ตอบแทนในคณะกรรมการธนาคาร,          |
| คิง                    | คณะกรรมการตรวจสอบ,                           |
| (Mr. Christopher John | คณะกรรมการสรรหาและกำหนดค่าตอบแทน              |
| King)                 | และคณะกรรมการบริหารความเสี่ยง จำนวนเงิน          |
|                       | 2,089,000 บาท                                |
+-----------------------+----------------------------------------------+
| 14. นายราจัน ราจู       | เป็นกรรมการซึ่ง                                 |
| กานกิปาติ               | ไม่ได้รับผลประโยชน์ตอบแทนเนื่องจากเป็นเกณฑ์ของต้นสังกัด |
| (Mr. Rajan Raju       | DBS Bank                                     |
| Kankipati)            |                                              |
+-----------------------+----------------------------------------------+
| 15. นายไมเคิล แอนดรูว์   | เป็นผู้บริหารซึ่ง                                  |
| เฮก                   | ไม่ได้รับผลประโยชน์ตอบแทนเนื่องจากเป็นเกณฑ์ของต้นสังกัด |
| (Mr. Michael Andrew   | DBS Bank                                     |
| Hague)                |                                              |
+-----------------------+----------------------------------------------+
| 16. นายไกรทิพย์ ไกรฤกษ์  | เป็นผ                                         |
|                       | ู้บริหารซึ่งไม่ได้รับผลประโยชน์ตอบแทนตามเกณฑ์ของธนาคาร |
+-----------------------+----------------------------------------------+
| 17. นายสุภัค ศิวะรักษ์     | เป็นผ                                         |
|                       | ู้บริหารซึ่งไม่ได้รับผลประโยชน์ตอบแทนตามเกณฑ์ของธนาคาร |
+-----------------------+----------------------------------------------+

-   ค่าตอบแทนรวม

    1.  กรรมการธนาคาร 17 ท่าน ได้รับผลตอบแทนและเบี้ยประชุมคณะกรรมการธนาคาร
        คณะกรรมการบริหาร คณะกรรมการตรวจสอบ
        คณะกรรมการสรรหาและกำหนดค่าตอบแทน คณะกรรมการบริหารความเสี่ยง
        และคณะกรรมการด้านประเมินผลงาน จำนวนเงินรวมทั้งสิ้น 32 ล้านบาท

    2.  กรรมการบริหาร 7 ท่าน ได้รับผลตอบแทนและเบี้ยประชุมคณะกรรมการบริหาร
        จำนวนเงิน 6 ล้านบาท

    3.  เจ้าหน้าที่บริหารระดับสูง 21 ท่าน ได้รับผลตอบแทนรวมจำนวนเงิน 118 ล้านบาท

-   การกำกับดูแลกิจการ

ธนาคารได้ให้ความสำคัญในเรื่องของการกำกับดูแลกิจการที่ดีเป็นอย่างยิ่งมาโดยตลอด
ธนาคารเชื่อมั่นว่าระบบและกระบวนการในการกำกับดูแลกิจการที่ดี
รวมถึงความโปร่งใสในการดำเนินธุรกิจของธนาคารทั้งในส่วนของคณะกรรมการ ผู้บริหาร
ตลอดจนพนักงานทุกระดับ
จะนำพาธนาคารไปสู่ความสำเร็จภายใต้การแข่งขันที่รุนแรงและเกิดประโยชน์สูงสุดต่อผู้ถือหุ้น
พนักงาน ลูกค้า คู่ค้าและเจ้าหนี้ ผู้ลงทุน หน่วยงานราชการ สังคม และผู้ที่เกี่ยวข้องอื่นๆทุกฝ่าย
นอกจากนี้
ธนาคารยังได้ดูแลให้การปฏิบัติงานของธนาคารเป็นไปอย่างมีมาตรฐานในระดับสากลและถูกต้องตามกฎหมาย
รวมถึงเป็นไปตามแนวปฏิบัติของทางการโดยเคร่งครัด

ธนาคารได้กำหนดให้ธนาคารมีมาตรฐานเกี่ยวกับการกำกับดูแลกิจการ ที่ดี 15 ข้อ ซึ่งครอบคลุม
และมีความครบถ้วนตามหลักเกณฑ์การกำกับดูแลของตลาดหลักทรัพย์แห่งประเทศไทย ดังนี้

1. นโยบายเกี่ยวกับการกำกับดูแลกิจการ

คณะกรรมการธนาคารมีนโยบายที่จะกำกับดูแลธุรกิจ โดยยึดมั่นในหลักการกำกับดูแลกิจการที่ดี
(Good Corporate Governance)
รวมถึงการมีบทบาทหน้าที่และความรับผิดชอบในการกำกับดูแลให้การบริหารธนาคารเป็นไปอย่างมีประสิทธิภาพ
การจัดให้มีโครงสร้างการบริหารงานที่เหมาะสม
มีระบบการควบคุมภายในและการบริหารความเสี่ยงที่ดี
มีกลไกการตรวจสอบและถ่วงดุลที่มีประสิทธิภาพ
รวมถึงความโปร่งใสในการเปิดเผยข้อมูลที่เกี่ยวข้องกับธุรกรรมที่สำคัญของธนาคาร
ที่อาจมีความขัดแย้งของผลประโยชน์ หรือเป็นการทำรายการที่เกี่ยวโยงกัน
โดยตระหนักถึงสิทธิของผู้ถือหุ้นและปฏิบัติต่อผู้ถือหุ้นอย่างเท่าเทียมกันรวมถึงความรับผิดชอบต่อสังคม
ทั้งนี้ เพื่อสร้างการเจริญเติบโตอย่างยั่งยืนให้กับธนาคาร และเพิ่มคุณค่าให้กับผู้ถือหุ้นในระยะยาว

คณะกรรมการธนาคารได้แต่งตั้งคณะกรรมการชุดย่อยอีก 4 คณะ อันได้แก่ คณะกรรมการบริหาร
คณะกรรมการตรวจสอบ คณะกรรมการสรรหาและกำหนดค่าตอบแทน
และคณะกรรมการบริหารความเสี่ยง นอกจากนี้
ธนาคารได้แต่งตั้งคณะกรรมการด้านประเมินผลงานขึ้นเพื่อทำหน้าที่ประเมินผลงานของกรรมการผู้จัดการใหญ่และประธานเจ้าหน้าที่บริหาร
ประธานเจ้าหน้าที่บริหารด้านปฏิบัติการ และประธานเจ้าหน้าที่บริหารด้านการเงิน
และรายงานต่อคณะกรรมการสรรหาและกำหนดค่าตอบแทน
ซึ่งนอกจากหน้าที่ความรับผิดชอบที่กำหนดเป็นลายลักษณ์อักษรอย่างชัดเจนแล้ว
คณะกรรมการชุดย่อยก็ยังช่วยกำกับดูแลการดำเนินธุรกรรมในด้านต่างๆ
ให้เป็นไปตามระเบียบกฎเกณฑ์ของทางการและภายในธนาคาร
รวมทั้งเสริมสร้างวัฒนธรรมทางด้านบรรษัทภิบาลของธนาคารให้ดียิ่งขึ้นด้วย

ทั้งนี้ เพื่อให้แนวทางเกี่ยวกับการกำกับดูแลกิจการของธนาคารมีความสมบูรณ์ยิ่งขึ้น
ธนาคารจึงได้จัดทำนโยบายการกำกับดูแลกิจการไว้เป็นลายลักษณ์อักษร
โดยได้รับอนุมัติจากคณะกรรมการธนาคาร
ซึ่งธนาคารจะดำเนินการประเมินผลการปฏิบัติตามนโยบายและข้อกำหนดต่างๆ เป็นระยะๆ
เพื่อนำมาปรับปรูงนโยบายให้เหมาะสมกับภาวะการณ์ที่เปลี่ยนไป
นอกจากนี้ธนาคารจะได้จัดให้มีนโยบายย่อยในเรื่องที่เกี่ยวกับการกำกับดูแลกิจการที่ดี
เพื่อเป็นแนวทางแก่พนักงานในการปฏิบัติหน้าที่ในด้านต่างๆ ด้วย

2. ผู้ถือหุ้น : สิทธิและความเท่าเทียมกัน

ธนาคารดูแลรักษาผลประโยชน์ของผูถือหุนทุกกลุม ทั้งผูถือหุนรายใหญ รายยอย
บุคคลธรรมดา รวมถึงสถาบันดวยความเสมอภาคเทาเทียมกัน
ทั้งในด้านสิทธิการได้รับข้อมูลสารสนเทศที่ครบถ้วน ชัดเจน ทันเวลาและในรูปแบบที่เหมาะสม
สิทธิที่จะได้รับการดูแลอย่างเป็นธรรม สิทธิในการเข้าร่วมประชุม
และออกเสียงลงคะแนนในที่ประชุมผู้ถือหุ้น
รวมทั้งการอำนวยความสะดวกแก่ผู้ถือหุ้นในการเข้าร่วมประชุมทุกครั้ง

ผู้ถือหุ้นมีสิทธิและความเท่าเทียมกันในการรับทราบความก้าวหน้า และการพัฒนาของธนาคาร
ตลอดจนสถานะทางการเงินของธนาคาร รวมถึงแนวโน้มในอนาคต
ธนาคารได้มีการจัดทำรายงานประจำปี (ทั้งภาษาไทยและอังกฤษ) เพื่อรายงานข้อมูลต่างๆ
ให้ผู้ถือหุ้นทราบอย่างชัดเจน ธนาคารได้กำหนดให้มีการประชุมสามัญผู้ถือหุ้นปีละครั้งภายใน 4 เดือน
นับแต่วันสิ้นสุดของรอบปีบัญชีของธนาคาร ในการจัดประชุมผู้ถือหุ้นนี้
ธนาคารได้ทำการจัดส่งหนังสือนัดประชุมพร้อมทั้งความเห็นของคณะกรรมการ
และข้อมูลประกอบการประชุมตามวาระต่างๆ ให้แก่ผู้ถือหุ้นล่วงหน้าไม่น้อยกว่า 14 วันก่อนวันประชุม

ในการประชุมผู้ถือหุ้น ธนาคารได้ถือปฏิบัติตามกฎหมายและกฎระเบียบที่เกี่ยวข้อง รวมทั้งคำนึงถึงหลักการกำกับดูแลกิจการที่ดีเป็นสำคัญโดยกระบวนการจัดการประชุมสนับสนุนให้มีการปฏิบัติต่อผู้ถือหุ้นทุกรายโดยเท่าเทียมกัน และมีสารสนเทศอย่างเพียงพอที่ผู้ถือหุ้นจะวินิจฉัยได้ การมอบฉันทะ มีขั้นตอนที่สะดวก ไม่ซับซ้อน โดยหนังสือมอบฉันทะระบุรายละเอียดเกี่ยวกับเอกสารหรือหลักฐานที่ต้องใช้ประกอบอย่างชัดเจน และมีเจ้าหน้าที่อำนวยความสะดวกแก่ผู้ถือหุ้น ทั้งที่มาประชุมด้วยตนเองและโดยการมอบฉันทะ ทั้งนี้ ผู้ถือหุ้นสามารถมอบฉันทะให้กรรมการอิสระในกรณีที่ผู้ถือหุ้นไม่สามารถเข้าร่วมประชุมได้

3. สิทธิของผูมีสวนไดเสียกลุมตางๆ

ธนาคารให้ความสำคัญในการปฏิบัติต่อผูมีสวนไดเสียทุกกลุม ซึ่งประกอบดวย ผู้ถือหุ้น พนักงาน
ลูกค้า คู่ค้าและเจ้าหนี้ ผู้ลงทุน หน่วยงานราชการ สังคม และผู้ที่เกี่ยวข้องอื่นๆ
ทุกฝ่ายอย่างเท่าเทียมกัน ธนาคารจัดใหมีระบบการรับเรื่องรองเรียนจากลูกคา
และดำเนินการแกไขปญหาดวยความยุติธรรมอย่างระมัดระวัง
ธนาคารมีการเก็บรักษาขอมูลของลูกคาไวเปนความลับ
และปฏิบัติตามเงื่อนไขสัญญาที่ใหไวกับคูคาอย่างเคร่งครัด
ธนาคารดําเนินธุรกิจดวยหลักการแขงขันที่เปนธรรมและมีจริยธรรม
ปฏิบัติต่อพนักงานอยางยุติธรรมและเสมอภาค
โดยมีการเน้นด้านการฝึกอบรมเพื่อเพิ่มความรู้และประสิทธิภาพในการทำงานให้แก่พนักงาน
และมีการกำหนดผลตอบแทนตามผลการปฏิบัติงานและเป็นธรรม
รวมทั้งเสริมสร้างวัฒนธรรมการกำกับดูแลกิจการที่ดีขึ้นในองค์กร

เพื่อให้ผู้มีส่วนได้เสียทุกกลุ่มต่างได้รับสิทธิอย่างเต็มที่ เป็นธรรมและเหมาะสม
ธนาคารได้กำหนดแนวปฏิบัติ ดังต่อไปนี้

  ผู้ถือหุ้น ธนาคารมีเป้าหมายที่จะดำเนินธุรกิจให้มีผลประกอบการที่ดียิ่งขึ้น
  มีการเติบโตของผลตอบแทนที่ต่อเนื่อง อันเป็นการเพิ่มมูลค่าของธนาคารแก่ผู้ถือหุ้นให้สูงขึ้น
  ทั้งในรูปการเพิ่มมูลค่าหุ้นและการจ่ายเงินปันผลที่จูงใจ รวมทั้งมีการเปิดเผยข้อมูลตามมาตรฐาน
  และข้อกำหนดของทางการอย่างครบถ้วน โปร่งใส

  พนักงาน ธนาคารมุ่งมั่นที่จะให้การพัฒนาอบรมความรู้ความสามารถ
  ให้แก่พนักงานในการปฏิบัติงาน เพื่อให้เกิดประโยชน์สูงสุดต่อธนาคาร นอกจากนี้
  ธนาคารยังได้เล็งเห็นถึงการสร้างให้มีบรรยากาศ และวัฒนธรรมองค์กร
  รวมถึงจัดให้พนักงานมีโอกาสก้าวหน้าในหน้าที่การงาน โดยได้รับผลตอบแทนที่ดีและเหมาะสม
  อันจะก่อให้เกิดความร่วมแรงร่วมใจในการปฏิบัติงานอีกด้วย

  ลูกค้า ธนาคารมุ่งมั่นในการที่จะให้ลูกค้าของธนาคารได้รับบริการและผลิตภัณฑ์ที่มีความหลากหลาย
  สามารถรองรับความต้องการของลูกค้าแต่ละรายได้เป็นอย่างดี

  คู่ค้าและเจ้าหนี้ ธนาคารได้ปฏิบัติตามเงื่อนไขสัญญาที่ตกลงกันอย่างเคร่งครัด
  โดยให้ความสำคัญในการทำธุรกิจกันในระยะยาวและยั่งยืน
  ในลักษณะการเป็นพันธมิตรทางธุรกิจที่ดีต่อกัน

  ผู้ลงทุน ธนาคารจะได้จัดให้มีการเปิดเผยข้อมูลที่ถูกต้องครบถ้วน
  ตามเวลาที่เหมาะสมและเพียงพอต่อการตัดสินใจของผู้ลงทุน

  หน่วยงานราชการ ธนาคารจะดำเนินธุรกิจโดยปฏิบัติตามกฎหมาย และ/หรือข้อกำหนด
  ของหน่วยงานราชการที่เกี่ยวข้องอย่างเคร่งครัด

  สังคม ธนาคารมีความตั้งใจจริง และตระหนักถึงความรับผิดชอบต่อสังคม
  โดยจะเข้าไปมีส่วนร่วมสนับสนุน ช่วยเหลือในกิจกรรมต่างๆ เพื่อ
  ส่งเสริมคุณภาพของสังคมในด้านต่างๆ รวมทั้งมีการติดตามผล เพื่อปรับปรุงให้เหมาะสมต่อไป
  ในปี 2548 ธนาคารได้มีการสนับสนุนในกิจกรรมเพื่อสังคมต่างๆ อาทิ
  โครงการประกวดวงโยธวาทิต นิสิต นักศึกษา โครงการมอบทุนการศึกษาแก่บุตรข้าราชการทหาร
  โครงการมอบเงินสนับสนุนการศึกษาแก่โรงเรียนต่างๆ และโครงการบริจาคผ้าห่มกันหนาว
  เป็นต้น

4. การประชุมผู้ถือหุ้น

ธนาคารมีนโยบายจัดประชุมผู้ถือหุ้นอย่างมีประสิทธิภาพ โปร่งใส
และเป็นไปอย่างถูกต้องครบถ้วนตามข้อกำหนดและกฎเกณฑ์ของทางการที่เกี่ยวข้อง
วาระการประชุมและเอกสารประกอบมีข้อมูลเพียงพอต่อการพิจารณาและตัดสินใจของผู้ถือหุ้น
ในการพิจารณาลงมติในแต่ละวาระการประชุมผู้ถือหุ้นสามารถใช้สิทธิได้เต็มที่ ในวันประชุมผู้ถือหุ้น
ธนาคารได้จัดให้มีขั้นตอนการลงทะเบียนอย่างเหมาะสม
และจัดให้มีเจ้าหน้าที่อำนวยความสะดวกให้แก่ผู้ถือหุ้นและผู้รับมอบฉันทะที่จะเข้าร่วมประชุม

ในปี 2548 ธนาคารมีการประชุมผู้ถือหุ้น 2 ครั้ง เป็นการประชุมสามัญประจำปี 1 ครั้ง เมื่อวันที่
28 เมษายน 2548 มีผู้ถือหุ้นเข้าประชุม 934 ราย มีกรรมการธนาคารเข้าร่วมประชุม 9 ท่าน
และการประชุมวิสามัญ 1 ครั้ง เมื่อวันที่ 29 กันยายน 2548
โดยมีวาระเกี่ยวกับการซื้อหุ้นสามัญบริษัทหลักทรัพย์ แมคควอรี (ประเทศไทย) จำกัด
และการออกและเสนอขายหุ้นกู้ในรูปเงินบาทหรือเงินตราต่างประเทศภายในวงเงินเทียบเท่าไม่เกิน
1,800 ล้านเหรียญสหรัฐฯ มีผู้ถือหุ้นเข้าประชุม 755 ราย มีกรรมการธนาคารเข้าร่วมประชุม 8
ท่าน การประชุมเป็นไปอย่างโปร่งใส ชอบธรรม
และเป็นประโยชน์ต่อผู้ถือหุ้นทุกรายโดยเท่าเทียมกัน ประธานกรรมการ
ประธานคณะกรรมการสรรหาและกำหนดค่าตอบแทน ประธานคณะกรรมการตรวจสอบ
และกรรมการผู้จัดการใหญ่ได้เข้าร่วมประชุมทุกครั้ง
โดยประธานได้ดำเนินการประชุมตามระเบียบวาระและสนับสนุนให้ผู้ถือหุ้นใช้สิทธิลงคะแนนเสียง
ตลอดจนเปิดโอกาสให้ผู้ถือหุ้นซักถามคณะกรรมการในทุกวาระอย่างเต็มที่
รวมทั้งให้ความสำคัญกับข้อเสนอแนะหรือข้อคิดเห็นจากผู้ถือหุ้น
โดยได้มีการชี้แจงข้อซักถามของผู้ถือหุ้นอย่างละเอียดชัดเจน
และรับจะนำข้อคิดเห็นที่เป็นประโยชน์ไปพิจารณาดำเนินการต่อไป

ทั้งนี้
เลขานุการคณะกรรมการได้บันทึกการประชุมผู้ถือหุ้นและการลงมติในแต่ละวาระไว้อย่างครบถ้วน
รวมทั้งได้ระบุประเด็นซักถามและข้อคิดเห็นที่สำคัญอย่างถูกต้อง ครบถ้วน
โดยได้นำรายงานการประชุมผู้ถือหุ้นเสนอเพื่อรับรองในการประชุมผู้ถือหุ้นในครั้งถัดไป

5. ภาวะผู้นำและวิสัยทัศน์

คณะกรรมการธนาคาร ประกอบด้วย กรรมการอิสระ กรรมการที่เป็นผู้บริหาร
และกรรมการที่ไม่เป็นผู้บริหาร
ซึ่งเป็นองค์ประกอบที่หลากหลายโดยมีสัดส่วนที่เหมาะสมทั้งในด้านความเป็นอิสระในการออกความคิดเห็นและการถ่วงดุลอำนาจการบริหารจัดการ
รวมทั้งกรรมการของธนาคารเป็นผู้ทรงคุณวุฒิที่มีความรู้ ความเชี่ยวชาญ
ทักษะและประสบการณ์จากสาขาวิชาชีพต่างๆ ซึ่งกรรมการแต่ละท่านได้นำความรู้ ความเชี่ยวชาญ
และประสบการณ์ต่างๆ มาใช้ในการประชุมกรรมการ
รวมทั้งได้ให้ความสำคัญและให้เวลาต่อธุรกิจของธนาคารเป็นอย่างมาก
โดยเฉพาะอย่างยิ่งการให้เวลาแก่การประชุมคณะกรรมการธนาคาร และกรรมการชุดต่างๆ
อย่างเต็มที่ เพื่อให้การดำเนินธุรกิจของธนาคารเป็นไปอย่างมีประสิทธิภาพ
และก่อให้เกิดประโยชน์สูงสุดให้แก่ธนาคาร

คณะกรรมการธนาคารมีบทบาทที่สำคัญในการกำหนดวิสัยทัศน์และพันธกิจของธนาคาร
รวมทั้งการกำหนดนโยบาย เป้าหมาย และทิศทางการดำเนินงานทั้งในระยะสั้นและระยะยาว
สอดคล้องกับสภาวะเศรษฐกิจและการแข่งขัน โดยนโยบายต่างๆ ที่กำหนดนั้น สามารถปฏิบัติได้จริง
มีความคล่องตัวและปรับเปลี่ยนได้ตามสถานการณ์ภายใต้ธุรกิจการเงินที่มีความซับซ้อนและเปลี่ยนแปลงอย่างรวดเร็ว
รวมถึงมีแนวทางการวัดผลการปฏิบัติงานที่ชัดเจน นอกจากนี้
คณะกรรมการยังทำหน้าที่ติดตามให้ฝ่ายจัดการดำเนินงานตามนโยบายและแผนงานตามเป้าหมายอย่างมีประสิทธิภาพและประสิทธิผลด้วยความโปร่งใส
รวมถึงการติดตามเพื่อให้มั่นใจว่าการบริหารความเสี่ยงอยู่ในระดับที่เหมาะสม
โดยมีระบบการตรวจสอบและควบคุมภายในที่ดี ซึ่งอยู่ภายใต้กรอบของกฎหมายและกฎเกณฑ์ต่างๆ
ของทางการ

คณะกรรมการยังมีบทบาทที่สำคัญในการสรรหา ส่งเสริม
และเสริมสร้างบุคลากรของธนาคารให้มีความรู้ความสามารถสูง
พร้อมด้วยความมีจริยธรรมในการปฏิบัติงาน
และให้ได้รับผลตอบแทนที่เหมาะสมเพื่อรองรับการแข่งขันในตลาดการเงินและการขยายตัวของธนาคาร
ทั้งนี้ เพื่อผลประโยชน์สูงสุดของธนาคาร ผู้ถือหุ้น และผู้มีส่วนได้เสียทุกกลุ่ม

6. ความขัดแย้งของผลประโยชน์

ธนาคารได้ให้ความสำคัญเป็นอย่างมากในการจัดการด้านความขัดแย้งของผลประโยชน์ทั้งของธนาคารและบริษัทในเครืออย่างรอบคอบโปร่งใส
และเป็นธรรม รวมทั้งการเปิดเผยข้อมูลรายการต่างๆ อย่างครบถ้วนสมบูรณ์และทันเวลา
ตลอดจนดูแลส่งเสริมให้คณะกรรมการ ผู้บริหาร
และพนักงานทุกระดับให้ความสำคัญและไม่ปฏิบัติผิดกฎเกณฑ์ของทางการที่เกี่ยวกับความขัดแย้งของผลประโยชน์

การพิจารณารายการที่อาจมีความขัดแย้งของผลประโยชน์ หรือรายการที่เกี่ยวโยงกัน
หรือรายการระหว่างกันนั้น
ได้กำหนดให้มีการดำเนินการให้สอดคล้องกับกฎเกณฑ์ทางการและมาตรฐานสากล
โดยธนาคารเน้นให้การทำรายการลักษณะดังกล่าว
เป็นไปตามหลักเกณฑ์การดำเนินธุรกิจปกติของธนาคาร
ซึ่งจะพิจารณารายการเหล่านี้เสมือนเป็นการทำรายการที่กระทำกับบุคคลภายนอก
โดยผู้มีส่วนได้เสียในรายการใดจะไม่เกี่ยวข้องในกระบวนการอนุมัติรายการดังกล่าว
และธนาคารจะเปิดเผยข้อมูลเพื่อความโปร่งใสตามหลักการกำกับดูแลกิจการที่ดี

ธนาคารถือปฏิบัติอย่างจริงจังในการที่จะมิให้ธนาคารและ/หรือพนักงานนำข้อมูล
หรือความลับของลูกค้าไปใช้ในการทำธุรกิจแข่งขันกับลูกค้าของธนาคาร
และธนาคารไม่สนับสนุนให้พนักงานกระทำการใด
ที่ก่อให้เกิดความขัดแย้งของผลประโยชน์อันอาจเกิดขึ้นได้
รวมถึงการหาประโยชน์จากอำนาจหน้าที่ในทางมิชอบ

นอกจากนี้ในเรื่องการดูแลการใช้ข้อมูลภายใน ธนาคารได้กำหนดให้กรรมการผู้บริหาร
และเจ้าหน้าที่ผู้เกี่ยวข้องปฏิบัติตามกฎเกณฑ์เกี่ยวกับการซื้อขายหลักทรัพย์
และเปิดเผยข้อมูลการถือหลักทรัพย์ที่ครบถ้วน รวมถึงรับทราบถึงข้อห้าม
และบทลงโทษในการใช้ข้อมูลภายในธนาคารเพื่อแสวงหาผลประโยชน์ให้ตนเองหรือผู้อื่น
และการนำข้อมูลไปเปิดเผยต่อสาธารณะชนก่อนเวลาอันควร

7. จริยธรรมธุรกิจและจรรยาบรรณ

ธนาคารเชื่อมั่นว่าการมีจริยธรรมทางธุรกิจจะทำให้ธนาคารมีความเข้มแข็ง
สร้างความเชื่อมั่นให้ผู้ถือหุ้น ลูกค้า และผู้มีส่วนได้เสีย
และยิ่งเป็นการเสริมสร้างให้ผลการดำเนินงานมีการเติบโตอย่างยั่งยืนธนาคารได้จัดทำหนังสือ
“จริยธรรมธุรกิจและจรรยาบรรณ” (Code of Business Ethics and Code of Conduct)
และจัดส่งให้พนักงานเป็นรายบุคคล
ธนาคารส่งเสริมและสนับสนุนให้พนักงานให้ความสำคัญและยึดถือปฏิบัติอย่างสม่ำเสมอ ทั้งนี้
ธนาคารกำลังอยู่ระหว่างการทบทวนและปรับปรุงในรายละเอียดเพื่อให้เหมาะสม
และสอดคล้องยิ่งขึ้นกับสภาพการณ์ในปัจจุบันและอนาคต โดยเนื้อหาหลักๆ
ในจรรยาบรรณได้ครอบคลุมถึงเรื่องต่างๆประกอบด้วย อาทิ ความซื่อสัตย์ การรักษาความลับ
ความถูกต้องและเชื่อถือได้ของข้อมูล การปฏิบัติตามกฎหมาย และระเบียบกฎเกณฑ์ของธนาคาร
การรับรู้ข้อมูลภายในที่เกี่ยวกับการลงทุนการดำเนินธุรกิจส่วนตัว และความขัดแย้งของผลประโยชน์

8. การถ่วงดุลของกรรมการที่ไม่เป็นผู้บริหาร

คณะกรรมการของธนาคารมีจำนวน 15 ท่าน ประกอบด้วย

กรรมการที่เป็นผู้บริหาร 3 ท่าน

กรรมการที่ไม่เป็นผู้บริหาร 7 ท่าน

กรรมการที่เป็นอิสระ 5 ท่าน

ธนาคารได้กำหนดโครงสร้างของกรรมการธนาคาร พร้อมด้วยขอบเขตหน้าที่ความรับผิดชอบที่ชัดเจน โปร่งใส ไม่ทำให้บุคคลใดบุคคลหนึ่งหรือกลุ่มใดกลุ่มหนึ่งมีอำนาจโดยไม่มีข้อจำกัด และเพื่อให้มีการถ่วงดุลอำนาจที่เหมาะสม โดยกรรมการสามารถแสดงความเห็นได้โดยอิสระเป็นกลางเพื่อก่อประโยชน์สูงสุดต่อธนาคารและป้องกันมิให้เกิดความขัดแย้งของผลประโยชน์ 

ทั้งนี้ ถูกต้องตามประกาศของธนาคารแห่งประเทศไทย ในเรื่องโครงสร้างคณะกรรมการ เพื่อเสริมสร้างธรรมาภิบาลของธนาคารพาณิชย์ ที่กำหนดให้คณะกรรมการธนาคารพาณิชย์ประกอบด้วยกรรมการไม่น้อยกว่า 9 คน กรรมการที่เป็นผู้บริหารไม่เกิน 1 ใน 3 และ มีกรรมการ 1 ใน 4 ของจำนวนกรรมการทั้งหมด หรืออย่างน้อย 3 คน แล้วแต่อย่างใดจะสูงกว่า จะต้องเป็นกรรมการอิสระ นอกจากนี้ธนาคารได้มีการทบทวนคุณสมบัติของกรรมการอิสระอย่างสม่ำเสมอ เพื่อเป็นไปตามกฎเกณฑ์ของทางการที่เกี่ยวข้อง จากโครงสร้างของกรรมการดังกล่าว จึงมั่นใจว่าคณะกรรมการธนาคารสามารถปฏิบัติหน้าที่โดยอิสระ เพื่อก่อประโยชน์สูงสุดต่อธนาคารและป้องกันมิให้เกิดความขัดแย้งของผลประโยชน์ 

9. การรวมหรือแยกตำแหน่ง

ธนาคารถือเป็นนโยบายสำคัญในการกำหนดให้บุคคลที่ดำรงตำแหน่งประธานกรรมการไม่เป็นบุคคลเดียวกับกรรมการผู้จัดการใหญ่
ซึ่งมีหน้าที่บริหารงานของธนาคาร
เพื่อเป็นการแบ่งแยกหน้าที่ออกจากกันอย่างชัดเจนระหว่างการกำหนดนโยบาย
และการกำกับและติดตามผลกับการบริหารงานประจำวัน

10. ค่าตอบแทนของกรรมการและผู้บริหาร

ธนาคารมีนโยบายในการกำหนดค่าตอบแทนกรรมการและผู้บริหารที่เหมาะสม
มีความโปร่งใสและเพียงพอในการจูงใจและดำรงไว้ซึ่งกรรมการและผู้บริหารที่มีความสามารถ
โดยค่าตอบแทนดังกล่าวพิจารณาจากประสบการณ์ ความชำนาญ ความสามารถ
ความตั้งใจและความทุ่มเทในการปฏิบัติงาน ประกอบกับผลงาน
หรือคุณประโยชน์ที่กรรมการหรือผู้บริหารรายนั้นทำให้แก่ธนาคาร นอกจากนี้
ค่าตอบแทนกรรมการและผู้บริหารสามารถเทียบเคียงได้อย่างเหมาะสมกับอัตราทั่วไปขององค์กรอื่น
ที่อยู่ในธุรกิจเดียวกัน แนวปฏิบัติเกี่ยวกับค่าตอบแทนกรรมการและผู้บริหารได้รับการอนุมัติจากผู้ถือหุ้น
และมีการเปิดเผยค่าตอบแทนกรรมการไว้ในรายงานประจำปีตามที่ทางการกำหนด
โดยหลักเกณฑ์การกำหนดค่าตอบแทนกรรมการและผู้บริหารเป็นดังต่อไปนี้

1. ค่าตอบแทนสำหรับการเป็นกรรมการในคณะกรรมการธนาคาร
และคณะกรรมการชุดย่อยที่คณะกรรมการธนาคารแต่งตั้งขึ้น
เพื่อให้มีหน้าที่และความรับผิดชอบในการควบคุมติดตามการดำเนินงานของธนาคารให้เป็นไปตามนโยบายที่กำหนด
อันได้แก่ คณะกรรมการบริหาร คณะกรรมการตรวจสอบ คณะกรรมการสรรหาและกำหนดค่าตอบแทน
คณะกรรมการด้านประเมินผลงาน และคณะกรรมการบริหารความเสี่ยง กำหนดไว้ดังนี้

1.1 กรรมการที่เป็นบุคคลภายนอก ได้รับค่าตอบแทนเป็นรายเดือนและเบี้ยประชุม

1.2 กรรมการที่เป็นพนักงานธนาคาร ได้รับเฉพาะเบี้ยประชุม

2. ค่าตอบแทนผู้บริหาร ขึ้นอยู่กับผลการดำเนินงานของธนาคาร และการปฏิบัติงานของแต่ละบุคคล
(ดูข้อมูลเพิ่มเติมในหัวข้อค่าตอบแทนกรรมการและผู้บริหาร)

11. การประชุมคณะกรรมการ

คณะกรรมการธนาคารมีการประชุมอย่างสม่ำเสมอเป็นประจำทุกเดือน
โดยมีการกำหนดวันประชุมล่วงหน้า เพื่อให้กรรมการสามารถจัดเวลาเข้าร่วมประชุมได้ทุกครั้ง
นอกจากการประชุมตามปกติแล้ว อาจจัดให้มีการประชุมวาระพิเศษขึ้นตามความจำเป็น
วาระการประชุมกำหนดโดยกรรมการผู้จัดการใหญ่ และอนุมัติโดยประธานกรรมการ
เอกสารประกอบการประชุมจะจัดส่งให้กรรมการล่วงหน้าเพื่อให้กรรมการได้มีเวลาพิจารณาข้อมูลประกอบการตัดสินใจ
โดยกรรมการแต่ละท่านสามารถนำเสนอวาระเข้าประชุมได้
และใช้เวลาอย่างเต็มที่ในการพิจารณาเรื่องต่างๆ
รวมถึงกรรมการแต่ละท่านสามารถแสดงความคิดเห็นได้อย่างเต็มที่อันเป็นประโยชน์อย่างยิ่งต่อธนาคาร
ประธานกรรมการเป็นผู้ประมวลข้อคิดเห็น และสรุปผลการพิจารณาของที่ประชุม
โดยมีเลขานุการคณะกรรมการเป็นผู้รับผิดชอบในการจัดทำรายงานการประชุม
เพื่อให้ที่ประชุมรับรอง รวมทั้งจัดเก็บเพื่อใช้ในการอ้างอิงและตรวจสอบได้

จำนวนครั้งของการเข้าประชุมของกรรมการธนาคาร ในแต่ละคณะ สำหรับปี 2548

(หน่วย: ครั้ง)

+----------------+-------+-----+-----+--------+---------+----------+
| ชื่อ             |       | คณะ | คณ  | คณะ    | คณะ     | คณะ      |
|                | คณะกร |     | ะกร |        | กรรมก   |          |
|                | รมการ | ก   | รมก | กรรมกา | ารบริหาร | กรรมการ  |
|                |       | รรม | ารต | รสรรหา | ค       |          |
|                | ธ     | การ | รวจ |        | วามเสี่ยง | ด        |
|                | นาคาร |     | สอบ | และก   |         | ้านประเมิน |
|                |       | บร  |     | ำหนดค่า |         |          |
|                |       | ิหาร |     | ตอบแทน |         | ผลงาน    |
|                |       |     |     |        |         |          |
|                |       |     |     |        |         | (ตั้งแต่ 15 |
|                |       |     |     |        |         | มี.ค. 48) |
+----------------+-------+-----+-----+--------+---------+----------+
| จำน            | 13    | 54  | 17  | 6      | 10      | 6        |
| วนการประชุมทั้งสิ้น |       |     |     |        |         |          |
| ในปี 2548       |       |     |     |        |         |          |
+----------------+-------+-----+-----+--------+---------+----------+
| นายส           | 13    |     |     | 6      |         |          |
| มใจนึก เองตระกูล |       |     |     |        |         |          |
+----------------+-------+-----+-----+--------+---------+----------+
| พลเอก ชัยสิทธิ์    | 4     |     |     |        |         |          |
| ชินวัตร          |       |     |     |        |         |          |
+----------------+-------+-----+-----+--------+---------+----------+
| นายสมหมาย ภาษี  | 13    | 54  |     |        |         |          |
+----------------+-------+-----+-----+--------+---------+----------+
| พลอากาศเอก     | 7     |     | 8   |        |         |          |
| คงศักดิ์ วันทนา    |       |     |     |        |         |          |
|                |       |     |     |        |         |          |
| (ถึง 31 ก.ค.    |       |     |     |        |         |          |
| 48)            |       |     |     |        |         |          |
+----------------+-------+-----+-----+--------+---------+----------+
| พลเอกแป้ง       | 12    | 51  |     |        |         |          |
| มาลากุล ณ อยุธยา |       |     |     |        |         |          |
+----------------+-------+-----+-----+--------+---------+----------+
| นายบดี จุณณานนท์  | 13    |     | 17  |        |         |          |
+----------------+-------+-----+-----+--------+---------+----------+
| นายไพบูลย์       | 4     | 17  |     |        |         | 1        |
| ลิมปพยอม        |       |     |     |        |         |          |
|                |       |     |     |        |         |          |
| (ถึง 15 พ.ค.48) |       |     |     |        |         |          |
+----------------+-------+-----+-----+--------+---------+----------+
| นายศิโรตม์       | 13    |     |     | 5      | 4       | 6        |
| สวัสดิ์พาณิชย์      |       |     |     |        |         |          |
|                |       |     |     |        | (ตั้งแต่ 1 |          |
|                |       |     |     |        | ส.ค.48) |          |
+----------------+-------+-----+-----+--------+---------+----------+
| นายอมร อัศวานันท์ | 12    | 50  |     |        | 9       | 6        |
+----------------+-------+-----+-----+--------+---------+----------+
| นายคัมภีร์        | 11    |     | 14  |        |         |          |
| แก้วเจริญ        |       |     |     |        |         |          |
+----------------+-------+-----+-----+--------+---------+----------+
| นายวุฒิพันธุ์       | 12    |     |     |        |         |          |
| วิชัยรัตน์         |       |     |     |        |         |          |
+----------------+-------+-----+-----+--------+---------+----------+
| น              | 12    |     |     | 6      | 3       |          |
| างจันทรา บูรณฤกษ์ |       |     |     |        |         |          |
|                |       |     |     |        | (ตั้งแต่ 1 |          |
|                |       |     |     |        | ส.ค.48) |          |
+----------------+-------+-----+-----+--------+---------+----------+
| นายคริสโตเฟอร์   | 11    |     | 7   | 4      | 4       |          |
| จอห์น คิง        |       |     |     |        |         |          |
| (Mr.           |       |     | (ต  |        | (ตั้งแต่ 1 |          |
| Christopher    |       |     | ั้งแต่ |        | ส.ค.48) |          |
| John King)     |       |     | 1   |        |         |          |
|                |       |     | ส   |        |         |          |
|                |       |     | .ค. |        |         |          |
|                |       |     | 48) |        |         |          |
+----------------+-------+-----+-----+--------+---------+----------+
| นายราจัน ราจู    | 11    |     |     |        | 4       |          |
| กานกิปาติ        |       |     |     |        |         |          |
|                |       |     |     |        | (ตั้งแต่ 1 |          |
| (Mr. Rajan     |       |     |     |        | ส.ค.48) |          |
| Raju           |       |     |     |        |         |          |
| Kankipati)     |       |     |     |        |         |          |
+----------------+-------+-----+-----+--------+---------+----------+
| นายไมเคิล       | 6     | 24  |     |        | 4       |          |
| แอนดรูว์ เฮก     |       |     |     |        |         |          |
| (Mr. Michael   |       |     |     |        | (ถึง 31  |          |
| Andrew Hague)  |       |     |     |        | ก.ค.48) |          |
+----------------+-------+-----+-----+--------+---------+----------+
| นายไกรทิพย์      | 13    | 53  |     |        | 4       |          |
| ไกรฤกษ์         |       |     |     |        |         |          |
|                |       |     |     |        | (ถึง 31  |          |
|                |       |     |     |        | ก.ค.48) |          |
+----------------+-------+-----+-----+--------+---------+----------+
| นายสุภัค ศิวะรักษ์  | 13    | 51  |     |        | 2       |          |
|                |       |     |     |        |         |          |
|                |       |     |     |        | (ถึง 31  |          |
|                |       |     |     |        | ก.ค.48) |          |
+----------------+-------+-----+-----+--------+---------+----------+

12. คณะกรรมการชุดย่อย/คณะอนุกรรมการ

เพื่อเป็นการแบ่งเบาภาระของคณะกรรมการธนาคารและคณะกรรมการชุดย่อย 4
คณะดังกล่าวข้างต้น ธนาคารยังได้จัดตั้งคณะกรรมการ / คณะทำงานเพื่อบริหารงานในด้านต่างๆ
โดยการนำนโยบายที่ฝ่ายจัดการกำหนดมาจัดทำแผนปฏิบัติ กำหนดแนวทางในการดำเนินงาน
และควบคุมติดตามดูแลการปฏิบัติงานให้เป็นไปตามแผนและแนวทางที่กำหนด
รวมทั้งการป้องกันและแก้ไขปัญหาที่เกิดขึ้น
คณะกรรมการที่ธนาคารจัดตั้งขึ้นเพื่อการบริหารงานในด้านต่างๆ อาทิ คณะกรรมการสินเชื่อ
คณะกรรมการพัฒนาเทคโนโลยีและระบบงาน คณะกรรมการบริหารสินทรัพย์และหนี้สิน และอื่นๆ

13. ระบบการควบคุมและการตรวจสอบภายใน

ธนาคารให้ความสำคัญต่อระบบการควบคุมภายในทั้งในระดับบริหารและระดับปฏิบัติงาน
โดยธนาคารจัดให้มีระบบการควบคุมและการตรวจสอบภายในที่สมบูรณ์และรัดกุม รวมทั้งจัดทำกฎบัตร
(Charter) ของคณะกรรมการตรวจสอบเป็นลายลักษณ์อักษรพร้อมเอกสารที่เกี่ยวข้อง
เพื่อความมั่นใจว่าประโยชน์ของผู้ถือหุ้น ลูกค้า และธนาคารได้รับการดูแลอย่างเหมาะสม
ส่วนบทบาทหน้าที่ และลำดับการรายงานของสายงานธุรกิจและสายงานสนับสนุน การมอบอำนาจ
ขั้นตอนการควบคุม และขั้นตอนการปฏิบัติงานต่างๆ
ก็ได้รับการจัดทำเป็นเอกสารและได้เผยแพร่ไปสู่พนักงาน

14. รายงานของคณะกรรมการ

ธนาคารมีการเปิดเผยข้อมูลอย่างโปร่งใส และเพียงพอต่อผู้ลงทุนในการตัดสินใจลงทุน
โดยคณะกรรมการธนาคารมีหน้าที่จัดทำรายงานอธิบายถึงผลการดำเนินงานของธนาคารและเหตุการณ์สำคัญในรอบปีเพื่อให้ผู้ถือหุ้นได้รับทราบ
ตลอดจนรับรองความถูกต้องครบถ้วนของรายงานทางการเงินต่อผู้ถือหุ้นตามมาตรฐานการบัญชีที่รับรองโดยทั่วไป
และได้มีการเปิดเผยรายละเอียดในรายงานประจำปีด้วย

15. ความสัมพันธ์กับผู้ลงทุน

ธนาคารให้ความสำคัญในเรื่องการเปดเผยข้อมูลข่าวสารของธนาคาร
โดยธนาคารได้จัดตั้งฝ่ายงานนักลงทุนสัมพันธ์ (Investor Relations)
ขึ้นเป็นฝ่ายงานหนึ่งอยู่ในสังกัดสายงานการเงิน
โดยมีนโยบายและเป้าหมายที่จะมุ่งเน้นการเปิดเผยข้อมูลข่าวสาร
ทั้งข้อมูลทางการเงินและข้อมูลทั่วไปของธนาคารให้แก่ ผู้ถือหุ้น ผู้ลงทุน
นักวิเคราะห์หลักทรัพย์และบริษัทจัดอันดับความน่าเชื่อถือ ทั้งชาวไทยและชาวต่างชาติ
ให้เป็นไปอย่างถูกต้อง ครบถ้วน โปร่งใส และทันการณ์ เป็นไปตามกฎหมายและระเบียบต่างๆ
ที่เกี่ยวข้อง เพื่อเป็นประโยชน์ต่อการตัดสินใจลงทุน ช่วยสร้างความเชื่อมั่น
ภาพลักษณ์ที่ดีและความน่าเชื่อถือของธนาคารให้เกิดกับนักลงทุนและผู้ที่เกี่ยวข้อง ในรอบปี 2548
ที่ผ่านมา ธนาคารได้พบและให้ข้อมูลต่อผู้ที่เกี่ยวข้องในโอกาสต่างๆ ดังนี้

1.  การเข้าพบโดยนักลงทุนและนักวิเคราะห์ (Company Visit/ One-on-One Meeting) 80
    ครั้ง

2.  การจัดประชุมนักวิเคราะห์หลักทรัพย์ (Analyst Presentation) 5 ครั้ง

3.  การเดินทางไปให้ข้อมูลแก่นักลงทุนในประเทศ และต่างประเทศ (Non-deal Road show)
    5 ครั้ง

นอกจากนี้ ธนาคารได้จัดให้มีการเผยแพร่ข้อมูลข่าวสารของธนาคารผ่านช่องทางต่างๆ ดังนี้

4.  ตลาดหลักทรัพย์แห่งประเทศไทย

5.  สำนักงานคณะกรรมการกำกับหลักทรัพย์และตลาดหลักทรัพย์

6.  สื่ออิเล็กทรอนิกส์ ได้แก่ เว็บไซด์ธนาคาร (www.tmbbank.com)

7.  บริการสอบถามข้อมูลทางอีเมล์ และ บริการสอบถามข้อมูลทางโทรศัพท์

8.  หนังสือพิมพ์/ นิตยสาร

9.  โทรทัศน์

10. จัดประชุมและแถลงข่าวประชาสัมพันธ์ธนาคาร (News Release)

11. จัดทำวารสารให้แก่ผู้ถือหุ้น (Investor Newsletter) ผ่านทางเว็บไซต์ธนาคาร

12. จัดส่งหนังสือข่าวแก่ผู้ถือหุ้นทางไปรษณีย์

ผู้สนใจสามารถติดต่อ หน่วยงานนักลงทุนสัมพันธ์ สายงานการเงิน สำนักงานใหญ่ ธนาคารทหารไทย
จำกัด (มหาชน) ได้ที่หมายเลขโทรศัพท์ 02-299-2926-7 หรือ 02-299-1178

-   การดูแลเรื่องการใช้ข้อมูลภายใน

-   นโยบายและวิธีการดูแลผู้บริหารในการใช้ข้อมูลภายใน

คณะกรรมการธนาคารตระหนักถึงผลกระทบที่อาจเกิดขึ้น
หากข้อมูลภายในที่ยังมิได้เปิดเผยอย่างเป็นทางการ
และมีผลต่อราคาหุ้นและสถานะโดยรวมของธนาคารถูกเปิดเผยออกไป
จึงกำหนดนโยบายให้ทั้งผู้บริหารและพนักงานที่เกี่ยวข้องที่ทราบข้อมูลภายในที่สำคัญ
ซึ่งอาจจะมีผลต่อการเปลี่ยนแปลงของราคาหุ้น ต้องไม่แสวงหาผลประโยชน์ส่วนตน
รวมถึงผู้ที่มีส่วนเกี่ยวข้องในการใช้ข้อมูลที่ยังไม่เปิดเผยต่อสาธารณะ จากนโยบายดังกล่าว
ธนาคารจึงมอบหมายให้งานงบการเงินเป็นหน่วยงานเดียวที่รับผิดชอบในการนำส่งงบการเงินและรายงานทางการเงินต่างๆ
ต่อตลาดหลักทรัพย์แห่งประเทศไทย โดยผ่านการพิจารณาตรวจทานความถูกต้อง ครบถ้วน
จากคณะกรรมการตรวจสอบ และคณะกรรมการบริหารตามลำดับ จึงมั่นใจได้ว่าข้อมูล
ข่าวสารที่ยังไม่เป็นทางการจะไม่ถูกเผยแพร่ให้แก่บุคคลภายนอก รวมทั้งผู้ถือหุ้น
ผู้ลงทุนทั่วไปก่อนเวลาอันควร

-   มาตรการลงโทษ

การดูแลเรื่องการใช้ข้อมูลภายในของผู้บริหาร
ธนาคารได้มีบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535 นอกจากนี้
ยังถือว่าปฏิบัติผิดวินัยตามจริยธรรมธุรกิจและจรรยาบรรณของธนาคาร

-   บุคลากร

-   จำนวนพนักงาน

ณ วันที่ 31 ธันวาคม 2548 ธนาคารมีพนักงานทั้งหมดจำนวน 8,357 คน แบ่งตามสายงาน ดังนี้

  ----------------------------------------- -----------------------------
  สายงาน                                    จำนวนพนักงาน/คน

  สำนักกรรมการผู้จัดการใหญ่                      134

  สำนักบรรษัทภิบาลและกำกับการปฏิบัติงาน            19

  สำนักที่ปรึกษากฎหมาย                          4

  สายงานตรวจสอบ                             128

  สายงานกลยุทธ์องค์กร                          52

  สายงานการเงิน                              191

  สาขาเทคโนโลยี                              181

  สายงานบริหารธุรกิจตลาดเงิน                    171

  สายงานบริหารสินเชื่อ                          403

  สายงานปฏิบัติการและบริการ                     687

  สายงานบริการส่วนกลาง                        572

  สายงานทรัพยากรบุคคล                         113

  สายงานธุรกิจรายย่อย                          109

  สายงานธุรกิจขนาดใหญ่และวาณิชธนกิจ              225

  สายงานพัฒนาสินทรัพย์                          266

  สายงานธุรกิจสาขาภูมิภาค                       2,485

  สายงานบริหารความเสี่ยง                       36

  สายงานบริหารสินทรัพย์                         58

  สายงานธุรกิจสาขากรุงเทพฯ                     2,523

  รวม                                       8,357
  ----------------------------------------- -----------------------------

  หมายเหตุ จำนวนพนักงาน 8,357 คนในข้างต้น ได้รวมลูกจ้างที่เป็นสัญญาจ้าง จำนวน 136 คน

-   เหตุผล / นโยบาย กรณีมีการเปลี่ยนแปลงจำนวนพนักงานอย่างมีนัยสำคัญ

ในรอบ 3 ปีที่ผ่านมา มีการเปลี่ยนแปลงจำนวนพนักงานอย่างมีนัยสำคัญ เนื่องจาก ในปี 2547
ได้มีการควบรวมกิจการของ 3 สถาบัน คือ บรรษัทเงินทุนอุตสาหกรรมแห่งประเทศไทย
ธนาคารดีบีเอส ไทยทนุ จำกัด (มหาชน) และธนาคารทหารไทย จำกัด (มหาชน)
ทำให้มีจำนวนพนักงานในปี 2548 เท่ากับ 8,357 คน เพิ่มขึ้นจากปี 2546 ซึ่งมีจำนวนพนักงาน
6,907 คน

-   ข้อพิพาททางด้านแรงงาน ในปี 2548

(1) สหภาพแรงงานกิจการธนาคารทหารไทย ยื่นฟ้องต่อศาลแรงงานกลาง 2 คดี ได้แก่

เรื่องขอให้จ่ายโบนัสให้พนักงาน สรุปผล คือ ศาลมีคำสั่งจำหน่ายคดีโจทก์ออก และเรื่องการปรับขึ้น
เงินเดือน สรุปผล คือ ศาลพิพากษายกฟ้อง

(2) สหภาพแรงงานกิจการธนาคารทหารไทย ยื่นข้อพิพาทแรงงานกรณีข้อเรียกร้อง 24 ข้อ

สรุปผล คือ การเจรจายุติ จัดทำเป็นบันทึกข้อตกลง

-   ผลตอบแทนรวมของพนักงานและลักษณะผลตอบแทนที่ให้กับพนักงาน

ในปี 2548 พนักงานของธนาคารทั้งหมดได้รับค่าตอบแทนในรูปของเงินเดือน ค่าครองชีพ
เงินรางวัลพิเศษ เงินช่วยการทำงานต่างภูมิลำเนา เงินประจำตำแหน่ง ค่าทำงานล่วงเวลา
เงินพิเศษอื่น และผลตอบแทนอื่น เป็นจำนวนเงินรวมทั้งสิ้น 3,312,168,741 บาท

-   วัตถุประสงค์ในการพัฒนาพนักงาน

(1) ส่งเสริมและสนันสนุนให้พนักงานได้รับความรู้เพื่อเพิ่มทักษะและพัฒนาตนเอง พัฒนา

จิตสำนึก ตลอดจนประสบการณ์และทัศนคติที่ดี
ซึ่งจะมีส่วนเสริมสร้างขีดความสามารถในการปฏิบัติงานอย่างมีประสิทธิภาพ

(2) พัฒนาพนักงานให้มีความสามารถในการปฏิบัติงานภายใต้สภาวะแวดล้อมที่ซับซ้อน

สามารถปรับตัวเพื่อรองรับการเปลี่ยนแปลงที่รวดเร็วและมีความรับผิดชอบกับงานที่ท้าทายได้อย่างเต็มที่

(3) เพื่อส่งเสริมให้พนักงานมีความซื่อสัตย์ขยันหมั่นเพียร สมัครสมานสามัคคี มีความมุ่งมั่นใน

การทำงานเป็นทีม และหล่อหลอมพนักงานทั้งหมดให้มีวัฒนธรรมองค์กรที่เป็นหนึ่งเดียว

-   นโยบายการพัฒนาทรัพยากรบุคคล

มุ่งพัฒนาพนักงานเพื่อเพิ่มทักษะในการปฏิบัติงาน และแสวงหาความรู้ใหม่ ๆ
เกี่ยวกับการธนาคารสมัยใหม่ การบริหารเงิน ทักษะการบริหาร ตลอดจนเทคโนโลยีสมัยใหม่
รวมทั้งปลูกฝังให้พนักงานมีทัศนคติที่ดีต่อธนาคาร มีความรับผิดชอบในการปฏิบัติงาน
ซึ่งจะเป็นการเพิ่มโอกาสให้พนักงานมีความก้าวหน้าในหน้าที่การงานตามสายงานอาชีพ
อีกทั้งยังเป็นกำลังสำคัญในการเสริมสร้างความมั่นคงก้าวหน้าของธนาคารให้สามารถแข่งขันกับสถาบันการเงินอื่นได้อย่างมีประสิทธิภาพ
ทั้งนี้ โดยอาศัยการอบรมในห้องเรียน การเรียนรู้ด้วยตนเองผ่านสื่อประเภทต่างๆ
และการศึกษาค้นคว้าจากฐานข้อมูล Knowledge Base ของธนาคารอย่างต่อเนื่องประกอบด้วย

(1) จัดอบรมความรู้เกี่ยวกับการธนาคารสมัยใหม่ การบริหารเงิน ทักษะในการบริหาร

เทคโนโลยีสมัยใหม่ให้กับพนักงานอย่างต่อเนื่องทั่วถึง ประกอบด้วย ความรู้เกี่ยวกับคอมพิวเตอร์
ความรู้ด้านภาษาต่างประเทศ หลักสูตรความรู้ด้าน Soft Skill และ Technical Skill

(2) ส่งพนักงานไปอบรมและดูงาน ณ ต่างประเทศ เพื่อพัฒนาและส่งเสริมให้พนักงานได้รับ

ความรู้ และเทคโนโลยีจากต่างประเทศ สามารถนำมาปรับปรุง
และประยุกต์ใช้กับงานของธนาคารได้อย่างมีประสิทธิภาพ

(3) พัฒนาพนักงานให้มีขีดความรู้ และความเชี่ยวชาญทางด้านการเงินอย่างมืออาชีพ

เพื่อสนับสนุนกลยุทธ์ทางธุรกิจและรองรับการขยายตัวของธนาคารอย่างเป็นระบบ

(4) พัฒนาพนักงานให้มีโอกาสเจริญก้าวหน้าในการทำงานตามสายงานอาชีพ (Career Path) ที่

ธนาคารกำหนด

(5) พัฒนาพนักงานให้เกิดจิตสำนึกและทัศนคติที่ดีต่อธนาคาร โดยเน้นให้พนักงานทุกคน

มีส่วนร่วมรับผิดชอบในการสร้างนวัตกรรมใหม่ๆ และสร้างสรรค์สินค้า
การให้บริการแก่ลูกค้าอย่างมีคุณภาพ สามารถแข่งขันกับสถาบันการเงินอื่นได้

(6) ปรับปรุงระบบและวิธีการฝึกอบรมให้ทันสมัยอยู่เสมอ ทั้งนี้ เพื่อปรับเปลี่ยนพฤติกรรมที่

ธนาคารคาดหวัง โดยพัฒนาหลักสูตรให้เหมาะสม
และมีระบบกระตุ้นให้พนักงานนำความรู้และทักษะที่ได้รับจากการอบรมไปปรับใช้กับกระบวนการทำงานอย่างได้ผล

(7) พัฒนาระบบวิธีการประเมินผลการอบรมให้ชัดเจน สามารถวัดผลได้รวดเร็วและถูกต้อง แม่นยำ
    ได้แก่ การประเมินผล/ทดสอบหลังการอบรม และการติดตามผลหลังการอบรม

(8) เสริมสร้างวัฒนธรรมองค์กรในการบริหารการจัดการ
    โดยให้ผู้บริหารมีส่วนร่วมในการวางแผนและพัฒนาผู้ใต้บังคับบัญชาอย่างต่อเนื่อง

  (8.1) ให้การสนับสนุนผู้ใต้บังคับบัญชาในการเป็นวิทยากรภายใน

  (8.2) มีหน้าที่รับผิดชอบในการสอนงานผู้ใต้บังคับบัญชาอย่างใกล้ชิด

(8.3) ส่งเสริมและสนับสนุนให้ผู้ใต้บังคับบัญชาได้รับการอบรมอย่างทั่วถึงทุกคน

(9) พัฒนาพนักงานให้ได้รับความรู้ปีละไม่น้อยกว่าร้อยละ 50 ของพนักงานทั้งหมด
โดยแต่ละคนจะต้องได้รับการอบรมอย่างน้อยคนละ 6 ชั่วโมงต่อคนต่อปี
เพื่อให้สอดคล้องกับข้อกำหนดของพระราชบัญญัติส่งเสริมการพัฒนาฝีมือแรงงาน พ.ศ. 2545